c: text/html

text:
Kolosefo 2Nkwa Asem (NA-TWI)
2 Mepɛ sɛ mema mo ne nnipa a wɔwɔ Laodikea no ne wɔn a wonhuu me da no hu adwuma dennen a mereyɛ ma wɔn. 2 Me botae ne sɛ, wobenya nkuranhyɛ wɔ wɔn koma mu na wɔatena ase ɔdɔ mu sɛnea ɛbɛyɛ a mubenya gyidi a ntease de ba no. Na wobehu Onyankopɔn a ɔyɛ Kristo ankasa no. 3 Ɔno so na wɔnam hu Onyankopɔn nyansa ne n’adwene.
4 Meka kyerɛ mo se, mommma obiara mmfa akyinnye hunu nnaadaa mo a ɛmfa ho sɛ woye anaa wonye. 5 Ɛwom sɛ minni mo nkyɛn wɔ ɔhonam fam de, nanso mewɔ mo nkyɛn wɔ honhom fam. Ɛyɛ me anigye nso sɛ monam Kristo mu gyidi so aka mo ho abom gyina hɔ pintinn.
Kristo mu asetena
6 Esiane sɛ moagye Kristo sɛ mo wura nti, mo ne no mmom ntena. 7 Munnye ntini wɔ ne mu; momfa mo nkwa nto ne so na mo gyidi mu nyɛ den daa sɛnea wɔkyerɛɛ mo no na monna so ase.
8 Monhwɛ yiye na obi amfa ne nnaadaa a efi nnipa nkyerɛkyerɛ ne wiase ahonhom mu a emfi Kristo no amfa mo dommum. 9 Efisɛ, Kristo mu na Onyankopɔn te 10 na wama mo ho kwan sɛ mo ne no nyɛ baako. Ɔkorɔn sen honhom ne tumi biara.
11 Mo ne no ka boom no, wotwaa mo twetia a ɛnyɛ nnipa na wotwaa mo na mmom, ɛyɛ Kristo no ankasa na otwaa mo de tew mo fii nipadua a ɛho ntew no tumi ase. 12 Wɔbɔɔ mo asu no nso, wosiee mo ne Kristo. Na asubɔ no ara mu wɔnam mo gyidi a efi Onyankopɔn tumi a ɛyɛ den so nti onyanee Kristo fii awufo mu no so, nyanee mo ne Kristo.
13 Esiane mo bɔne nti, bere bi a atwam no, na moyɛ honhom mu awufo na afei ɛma moyɛɛ Amanamanmufo a munni Mmara. Nanso afei Onyankopɔn agye mo nkwa de mo abata Kristo ho. Onyankopɔn de yɛn nyinaa bɔne akyɛ yɛn. 14 Ɔnam ne mmara so atwa yɛn bɔne mu afi ne nhoma mu abɔ yɛn bɔne no asɛnnua mu. 15 Saa asɛnnua no so na Kristo gyee ne ho fii honhom mu atumfo nsam. Bere a Onyankopɔn maa Kristo dii nkonim wɔ asɛnnua a ɛpataa yɛn bɔne no so no, ɔmaa wiasefo nyinaa hui.
16 Enti mommma obiara nnhyehyɛ mmara a ɛfa nea mudi anaa monom, nea ɛfa nna kronkron anaa nea ɛfa asram foforo afahyɛ anaa nea ɛfa Homeda ho mmma mo. 17 Saa nneɛma no nyinaa yɛ daakye mu nsɛm sunsum. Kristo ne ɔpapa no. 18 Mommma obiara a esiane sɛ ɔfa no sɛ wanya anisoadehu nti ɔka ahobrɛase a enni mu ne abɔfosom ho asɛm no mmu mo atɛn. Saa ahantanfo yi, ɛwom sɛ wɔfa wɔn ho sɛ ahobrɛasefo, wɔ anifere su. 19 Saa nnipa no ne Kristo no a ɔyɛ Ti na yɛn nyinaa yɛ nipadua a wɔaka abom no nni ayɔnkofa. Kristo tumi nti, nipadua no nyinaa nya n’apɛde, na apɔw so ne ntini akɛse suso mu ma ɛbɔ mu baako na enyin sɛnea Onyankopɔn pɛ sɛ enyin no.
20 Mo ne Kristo awu nti moatew mo ho afi ahonhom a wodi wiase so no ho. Adɛn nti na mobɔ mo bra sɛ nnipa a wɔhyɛ saa wiase no ase? Adɛn nti na mudi saa mmara no so se, 21 “Munnso eyi mu,” “Munnni eyi,” “Mommfa mo nsa nka afoforo?” 22 Nso sɛ wɔde eyinom nyinaa di dwuma a, ne nyinaa sɛe. Ɛyɛ onipa mmara ne ne nkyerɛkyerɛ. 23 Mmara a ɛte saa a wɔhyɛ wɔ ɔsom mu, boa pa kyerɛ ahobrɛase su, hyɛ nnipa ketee no ho nni mfaso biara ma nipadua no.

robotstxt: allowed

filter: keep


text:
ESUADZE 7
Nyankopɔn N’ahendzi no, Ɔyɛ Ebɛnadze?
1. Nyankopɔn n’Ahendzi no, ɔyɛ ebɛnadze?
Nyankopɔn n’Ahendzi no yɛ tumdzi a ɔwɔ sor. Ahendzi no bɛba abɛhyɛ tumdzi biara ananmu na ama Nyankopɔn n’apɛdze aayɛ hɔ wɔ sor na asaase do. Asɛm a ɔfa Nyankopɔn n’Ahendzi no ho no yɛ asɛmpa. Nyimpa hia amambu papa na ɔnnkɛkyɛr, Nyankopɔn n’Ahendzi no bedzi dɛm ehiadze yi ho dwuma. Ahendzi no bɛkã nyimpa a wɔwɔ asaase do nyina abɔ mu wɔ koryɛ mu.
Ahendzi biara wɔ ɔhen a odzi do tum. Jehovah eyi ne Ba Jesus Christ dɛ ɔnyɛ n’Ahendzi no do Hen.
2. Ebɛnadze ntsi na Jesus yɛ Ɔhen a ɔsɛ fata?
Jesus yɛ Ɔhen a ɔsɛ fata osiandɛ ɔwɔ ayamuyie na ɔyɛ ne biribiara tɔɔtsenn. (John 1:14) Ɔwɔ tum a ɔdze bɔboa nyimpa osiandɛ ɔbɛtsena sor na oeedzi asaase do hen. No wunyan ekyir no, ɔfowee kɔr sor na ɔkɛtsenaa Jehovah n’abanyimfa tweɔnee. (Hebrewfo 10:12, 13) Iyi ekyir no, Nyankopɔn maa no tum ma ɔhyɛɛ ase dzii hen.
3. Woananom na wɔnye Jesus bɔbɔ mu edzi hen?
Nyimpa kuw bi a wɔfrɛ hɔn “ahotseweefo” na wɔnye Jesus bɔbɔ mu edzi hen wɔ sor. (Daniel 7:27) Ahotseweefo a wodzii kan yii hɔn no nye Jesus n’asomafo anokwafo no. Jehovah akɔ do eyi mbanyin na mbaa anokwafo dɛ ahotseweefo dze bodu ndɛ. Dɛ mbrɛ wonyaan Jesus no, dɛmara na wobenyan hɔn so dɛ sunsum abɔdze.
Nyimpadodow ahen na wɔbɔkɔ sor? Jesus frɛɛ hɔn a wɔbɔkɔ sor no dɛ “oguankuw ketseaba.” (Luke 12:32) Ewiei koraa no hɔn dodow besi 144,000. Wɔnye Jesus bɔbɔ mu edzi asaase do hen.
4. Aber a Jesus hyɛɛ ase dzii tum no, ebɛn asɛm sii?
Nyankopɔn n’Ahendzi no hyɛɛ ase dzii tum wɔ afe 1914. * Anamɔn a odzi kan a Jesus tui dɛ Ɔhen nye dɛ, ɔtoow Satan nye n’abɔfoe kãa no ho kyeen asaase do. Satan faa ebufuw kɛsenara na ɔhyɛɛ ase kẽkaa ndzɛmba butuwii wɔ asaase nyina do. (Nyikyerɛ 12:7-10, 12) Ofitsi dɛm aber no reba no, adasamba amandzehu ayɛ kɛse paa. Akokoeko, ɔkɔm, ɔyardɔm, nye asaasewosow nyina yɛ asɛnkyerɛdze a ɔkyerɛ dɛ, ɔnnkɛkyɛr ma Ahendzi no eedzi asaase nyina do tum.
5. Ebɛnadze na Nyankopɔn n’Ahendzi no reyɛ ndɛ na ebɛnadze na ɔbɛyɛ ndaamba?
Nyankopɔn n’Ahendzi no nam wiadze nyina asɛnka edwuma no do roboaboa nyimpadodow kɛse bi a wofi aman ahorow nyinara mu ano. Nyimpa ɔpepem pii a wɔdwe rebɛyɛ Nyankopɔn n’Ahendzi no ne mamfo wɔ Jesus no tumdzi ase. Sɛ Nyankopɔn n’Ahendzi no resɛɛ ndzɛmba nhyehyɛɛ bɔn yi wɔ asaase do a, ɔbɔbɔ dɛm nkorɔfo yi ho ban. Dɛm ntsi, hɔn a wɔpɛ dɛ wonya nhyira a Nyankopɔn n’Ahendzi no dze bɛba no bi no nsũa dɛ, wɔbɛyɛ setsie na wɔaabrɛ hɔnho adze ahyɛ Jesus n’ase.
Wɔ mfrenhyia 1,000 mu no, Ahendzi no bɛma botae a nna ahyɛse no Nyankopɔn wɔ ma adasamba no aba mu. Asaase no do nyinara bɛdan paradise. Ewiei koraa no, Jesus dze Ahendzi no bɛhyɛ n’Egya nsa. (1 Corinthfo 15:24-26) Woana na epɛ dɛ ekã Nyankopɔn n’Ahendzi no ho asɛm kyerɛ no?
^ nky. 6 Sɛ epɛ dɛ ihu pii fa mbrɛ Bible nkɔnhyɛ kãa afe 1914 ho asɛm a, hwɛ nwoma a wɔato dzin Ebɛnadze na Bible no Kyerɛkyerɛ Hɛn? ne nkrataafã 217-220 no.
Sũa Pii
WOANANOM NA WƆREYƐ JEHOVAH N’APƐDZE NDƐ?
Ebɛn Nhyehyɛɛ na Jehovah Adasefo Dze Yɛ Hɔn Asɛmpakã Edwuma No?
Yedzi nhwɛdo a Jesus yɛe aber a nna ɔwɔ asaase do no ekyir. Akwan ahorow a ɔfaa do kãa asɛmpa no bi nye dɛn?


text:
BIBLE MU AKORADE | MMEBUSƐM 7-11
“Mma Wo Koma Nnnan”
Yehowa mmara bɔ yɛn ho ban. Nanso ɛbɛboa yɛn paa a, gye sɛ ɛda yɛn koma so. (Mme 7:3) Sɛ Yehowa somfo bi anhwɛ yiye na ne koma dan a, ɛbɛma Satan de n’atosɛm ne ne nnaadaa anya no. Sɛ yɛhwɛ Mmebusɛm ti 7 a, ɛka sɛ aberante bi maa ne koma daadaa no. Ɛdɛn na yebetumi asua afi mfomso a odii mu?
Satan nam nneɛma nnum a ebetumi atwetwe yɛn akɔnnɔ yi so bɔ mmɔden sɛ ɔbɛma yɛayɛ bɔne atia Yehowa
Sɛ yɛwɔ nyansa ne ntease a, ɛbɛboa yɛn ama yɛahu nsunsuanso a bɔne de ba, na ayi yɛn afi biribiara a ɛbɛtete yɛne Onyankopɔn ntam mu


text:
TI DUNSIA
Fa Wo Ho Hyɛ Nokware Som Mu
Dɛn na Bible ka fa ahoni a wɔde di dwuma ho?
Kristofo bu nyamesom afahyɛ ahorow dɛn?
Wobɛyɛ dɛn atumi akyerɛkyerɛ wo gyidi mu akyerɛ afoforo a worenhyɛ wɔn abufuw?
FA NO sɛ woate sɛ obi wia ne ho tow nneɛma fĩ a awuduru wom gu wo mpɔtam hɔ. Eyi akɔ so ara ma mframa a ɛwɔ mpɔtam hɔ nyinaa asɛe ma enti nnipa nkwa mpo da asiane mu. Sɛ wote saa asɛm yi a, wobɛyɛ dɛn? Akyinnye biara nni ho sɛ, sɛ wubetumi a, wubetu afi hɔ. Nanso sɛ wutu fi hɔ mpo a, wobɛkɔ so abisa wo ho saa asɛnhia yi, ‘Enti awuduru yi bi nkɔɔ me mu dedaw?’
2 Saa ara na asɛm no te wɔ atoro som ho. Bible ka sɛ wɔde nkyerɛkyerɛ ne nneyɛe a ɛho ntew agu ɔsom a ɛte saa ho fĩ. (2 Korintofo 6:17) Ɛno nti na ehia sɛ wufi wiase nyinaa atoro som ahemman a wɔfrɛ no “Babilon Kɛse” no mu no. (Adiyisɛm 18:2, 4) So woayɛ saa? Sɛ woayɛ saa a, ɛnde yɛma wo mo. Nanso pii ho hia sen wo ho a wobɛtwe afi atoro som ho anaa asɔre bi a wubegyae kɔ kɛkɛ. Bere a woatwe wo ho akyi no, ɛsɛ sɛ wubisa wo ho sɛ, ‘So meda so ara yɛ atoro som nneyɛe bi?’ Susuw nhwɛso ahorow bi ho hwɛ.
AHONI NE NANANOM A WƆAWUWU A WƆSOM WƆN
3 Ebinom wɔ ahoni anaa abosonnan wɔ wɔn afie mu fi wɔn nananom bere so. So ebi wɔ wo fie? Sɛ ɛte saa a, ebia wobɛte nka sɛ ɛnyɛ papa anaasɛ ɛyɛ mfomso sɛ wobɛbɔ Onyankopɔn mpae bere a womfa nneɛma a aniwa hu a ɛte saa nni dwuma. Ebi mpo a w’ani gye nneɛma a ɛtete saa yi mu bi ho kɛse. Nanso ɛyɛ Onyankopɔn na ɔkyerɛ yɛn ɔkwan a yɛmfa so nsom no, na Bible kyerɛkyerɛ sɛ Onyankopɔn mpɛ sɛ yɛde ahoni di dwuma. (Exodus 20:4, 5; Dwom 115:4-8; Yesaia 42:8; 1 Yohane 5:21) Enti sɛ wosɛe atoro som ho nneɛma biara a wowɔ a, ɛbɛma woatumi de wo ho ahyɛ nokware som mu. Sɛnea ɛte biara no, ɛsɛ sɛ wubu nneɛma a ɛtete saa no sɛnea Yehowa bu no no. Obu no sɛ ɛyɛ “akyide.”—Deuteronomium 27:15.
4 Nananom a wɔawuwu a wɔsom wɔn nso abu so wɔ atoro som pii mu. Ansa na ebinom rebesua Bible mu nokwasɛm no, na wogye di sɛ awufo da so te ase wɔ ahonhom atrae bi, na wobetumi apira ateasefo anaasɛ wobetumi aboa wɔn. Ebi mpo a na wobɔ mmɔden yɛ nea wubetumi biara de pata wo nananom a wɔawuwu no. Nanso sɛnea wusuaa ho ade wɔ nhoma yi Ti 6 no, awufo nte ase wɔ baabiara. Enti, mfaso biara nni so sɛ yɛbɛbɔ mmɔden sɛ yɛne wɔn bɛkasa. Asɛm biara a ɛte sɛ nea efi yɛn dɔfo bi a wawu nkyɛn ba no fi adaemone nkyɛn ankasa. Ɛno nti na Yehowa baraa Israelfo sɛ ɛnsɛ sɛ wɔyɛ wɔn adwene sɛ wɔne awufo bɛkasa anaasɛ wɔde wɔn ho bɛhyehyɛ ahonhonsɛmdi biara mu no.—Deuteronomium 18:10-12.
5 Sɛ na wode ahoni di dwuma wɔ wo som mu anaasɛ wosom nananom a wɔawuwu a, dɛn na wubetumi ayɛ? Kenkan Bible mu nsɛm bi a ɛbɛma woahu sɛnea Onyankopɔn bu saa nneɛma yi na dwennwen ho. Ka kyerɛ Yehowa wɔ wo mpaebɔ mu daa sɛ wopɛ sɛ wode wo ho hyɛ nokware som mu, na ka kyerɛ no sɛ ɔmma wunnya n’adwene a ɔwɔ wɔ nneɛma ho no bi.—Yesaia 55:9.
TETE KRISTOFO ANNI BURONYA
6 Atoro som nso betumi de afahyɛ ahorow bi a agye din nso agu obi som ho fĩ. Fa Buronya sɛ nhwɛso. Ɛkame ayɛ sɛ ɔsom biara a wɔka sɛ wɔyɛ Kristofo no di Buronya, na wɔkyerɛ sɛ wodi de kae Yesu Kristo awoda. Nanso adanse biara nni hɔ a ɛkyerɛ sɛ Yesu akyidifo a wɔtraa ase wɔ afeha a edi kan no mu no dii afahyɛ bi a ɛte saa. Nhoma bi a wɔfrɛ no Sacred Origins of Profound Things (Nneɛma Kronkron a Emu Dɔ Fibea) ka sɛ: “Wɔ Kristo wu akyi mfirihyia ahanu no, na obiara nnim da kõ a wɔwoo no, na na nnipa kakraa bi pɛ na wɔpɛ sɛ wohu da pɔtee a wɔwoo no.”
7 Sɛ na Yesu akyidifo no nim da pɔtee a wɔwoo no mpo a, anka wɔrenni n’awoda. Dɛn ntia? Efisɛ sɛnea The World Book Encyclopedia ka no, Kristofo a wodi kan no “buu awodadi nyinaa sɛ abosonsomfo amanne.” Sodifo baanu pɛ na wɔka wɔn ho asɛm wɔ Bible mu sɛ wodii wɔn awoda, nanso na wɔn nyinaa nsom Yehowa. (Genesis 40:20; Marko 6:21) Afei nso na wodi awoda de hyɛ abosonsomfo anyame anuonyam. Sɛ nhwɛso no, na May 24 na Romafo di nyamewa Diana awoda. Ná wodi owia nyame Apollo nso awoda wɔ da a edi hɔ no. Enti, ɛyɛ abosonsomfo na na wodi awoda, na ɛnyɛ Kristofo.
8 Ade foforo bi nso wɔ hɔ nti a afeha a edi kan no mu Kristofo no anni Yesu awoda. Ɛda adi sɛ na n’akyidifo no nim sɛ gyidihunu ho nsɛm wɔ awodadi mu. Sɛ nhwɛso no, na tete Helafo ne Romafo gye di sɛ, sɛ wɔrewo onipa biara a na honhom abɔde bi ba baabi a wɔrewo no no, na na honhom abɔde no bɔ saa onipa no ho ban ne nkwa nna nyinaa mu. Nhoma The Lore of Birthdays (Awodadi Ho Nsɛm) ka sɛ: “Ná saa honhom yi ne nyame a wɔwo onipa no wɔ n’awoda no wɔ abusuabɔ bi a ɛyɛ nwonwa.” Akyinnye biara nni ho sɛ Yehowa ani rennye afahyɛ biara a ɛde Yesu bɛbata gyidihunu biara ho no ho. (Yesaia 65:11, 12) Ɛnde, ɛyɛɛ dɛn na nnipa pii bedii Buronya?
BAABI A BURONYA FI BAE
9 Yesu fii asase so kɔɔ soro akyi mfehaha pii ansa na nkurɔfo fii ase dii n’awoda wɔ December 25. Nanso ɛnyɛ saa da no na wɔwoo Yesu, efisɛ ɛda adi pefee sɛ wɔwoo no October mu.* Ɛnde dɛn nti na wɔpaw December 25 sɛ da a wɔde di Yesu awoda? Ɛda adi sɛ ebinom a akyiri yi wɔbɛkyerɛe sɛ wɔyɛ Kristofo no “hwehwɛe sɛ wɔbɛma ɛda no ne Romafo abosonsomfo afahyɛ a na wodi de kae ‘owia…’ awoda ahyia.” (The New Encyclopædia Britannica) Wɔ awɔw bere mu bere a ɛte sɛ nea awia no ano nyɛ den koraa no, na abosonsomfo hyɛ fa ahorow sɛnea ɛbɛyɛ a owia a ɛma hann ne ɔhyew yi befi ne kwantenten a watu no asan aba. Ná wogye di sɛ December 25 na owia no san fi n’akwantu mu ba. Nyamesom akannifo dii saa afahyɛ yi, na wɔbɔɔ mmɔden sɛ wɔbɛma ayɛ sɛ “Kristofo afahyɛ” sɛnea ɛbɛyɛ a wɔnam so bɛsakra abosonsomfo ma wɔabɛyɛ Kristofo.#
10 Wohui sɛ Buronya fi abosonsom mu akyɛ. Esiane sɛ Buronya nnyina Kyerɛwnsɛm so nti, wɔbarae wɔ England ne aman bi a na Amerika di so mu wɔ afeha a ɛto so 17 no mu. Ná sɛ obi ankɔ adwuma Buronya da no mpo a, na wɔtwe n’aso. Nanso, ankyɛ na nkurɔfo ani san begyee saa tete amanne no ho na wɔsan de nneɛma foforo bi kekaa ho. Buronya san bɛyɛɛ afahyɛ kɛse, na ɛda so ara yɛ afahyɛ kɛse wɔ aman pii so. Nanso esiane sɛ Buronya gyina atoro som so nti, wɔn a wɔpɛ sɛ wɔsɔ Onyankopɔn ani no nni Buronya anaa afahyɛ foforo biara a efi abosonsom mu.%
SO BAABI A EFI BAE HO HIA ANKASA?
11 Ebinom gye tom sɛ afahyɛ ahorow te sɛ Buronya fi abosonsom mu de, nanso wɔte nka sɛ ɛnyɛ bɔne sɛ wobedi. Nokwarem no, sɛ nnipa dodow no ara redi afahyɛ a, ɛnyɛ abosom nti na wodi. Mmere a ɛtete saa no ma abusuafo nya hokwan hyiam. So saa na wote nka? Sɛ saa na asɛm no te wɔ wo fam a, ɛnde na ɛyɛ ɔdɔ a wowɔ ma w’abusuafo na ama ayɛ den ama wo sɛ wode wo ho bɛhyɛ nokware som mu, na ɛnyɛ w’ani a egye atoro som ho nti. Nya awerɛhyem sɛ Yehowa a ɔhyehyɛɛ abusua no pɛ sɛ wo ne w’abusuafo nya abusuabɔ pa. (Efesofo 3:14, 15) Nanso wubetumi afa akwan a Onyankopɔn ani sɔ so ama abusuabɔ pa abɛda wo ne wɔn ntam. Bere a na ɔsomafo Paulo reka nea ɛsɛ sɛ yɛma ehia yɛn titiriw ho asɛm no, ɔkyerɛwee sɛ: “Monkɔ so nhwehwɛ mu nhu nea ɛsɔ Awurade ani.”—Efesofo 5:10.
12 Ebia wobɛte nka sɛ ɛnyɛ adwene ahorow a wogyinaa so de afahyɛ ahorow bi sisii hɔ tete no ara so na wogyina di saa afahyɛ ahorow no nnɛ. So baabi a afahyɛ ahorow no fi bae ho hia? Yiw! Mfatoho bi ni: Fa no sɛ woahu sɛ tɔfe bi da bonka mu. So wubeyi saa tɔfe no adi? Dabida! Efisɛ efĩ wɔ saa tɔfe no ho. Te sɛ saa tɔfe no, afahyɛ ahorow bɛyɛ sɛ nea ɛyɛ dɛ de, nanso wɔfa fii mmeae a ɛhɔ ntew. Sɛ yebetumi de yɛn ho ahyɛ nokware som mu a, ɛsɛ sɛ yenya adwene a odiyifo Yesaia a ɔkaa nea edi so yi kyerɛɛ nokware asomfo nyae no bi: “Monnka ade a ɛho ntew.”—Yesaia 52:11.
NHUMU A YƐBƐDA NO ADI WƆ YƐNE AFOFORO NSƐNNI MU
13 Sɛ woyɛ w’adwene sɛ wunni afahyɛ ahorow bi a, ebetumi ama woahyia nsɛnnennen. Sɛ nhwɛso no, ebia ɛbɛyɛ wɔn a wo ne wɔn yɛ adwuma no nwonwa sɛ womfa wo ho nhyɛ afahyɛ ahorow bi mu wɔ adwumam. Na sɛ wɔma wo Buronya ade nso a, dɛn na wobɛyɛ? So ɛbɛyɛ mfomso sɛ wubegye? Na sɛ wo kunu anaa wo yere ne wo nni gyidi biako nso ɛ? Wobɛyɛ dɛn atumi ahwɛ ahu sɛ woremma wo mma nte nka sɛ wɔahwere biribi esiane sɛ wunni afahyɛ no nti?
14 Ehia sɛ wunya nhumu na ama woatumi ahu sɛnea wubedi tebea biara ho dwuma. Sɛ obi kyia wo sɛnea wokyia wɔ saa afahyɛ bere no mu a, wubetumi agye so yaa-agya, yaa-ɛna, anaa yaa-nua kɛkɛ. Nanso, fa no sɛ obi a wuhu no daa anaa wo ne no yɛ adwuma akyia wo. Wɔ tebea a ɛte saa mu no, ebia wobɛpɛ sɛ wobɛkyerɛkyerɛ nneɛma mu. Nanso, yɛ anifere wɔ ne nyinaa mu. Bible tu yɛn fo sɛ: “Momma mo kasa ho mmra nyam bere nyinaa na nkyene mmra mu, na moahu sɛnea ɛsɛ sɛ mubua obiara.” (Kolosefo 4:6) Hwɛ yiye na woammu afoforo animtiaa. Mmom no, fa anifere kyerɛkyerɛ nea enti a wunni saa afahyɛ no mu. Ma wɔnte ase sɛ wunkyi akyɛde a wɔde ma ne apontow ase a wobɛkɔ, nanso w’ani begye ho sɛ wode wo ho bɛhyɛ adeyɛ a ɛtete saa mu bere foforo.
15 Na sɛ obi pɛ sɛ ɔkyɛ wo ade nso ɛ? Tebea no na ɛbɛkyerɛ nea wobɛyɛ. Ebia nea ɔde ade no rekyɛ wo no bɛka sɛ: “Minim sɛ wunni saa afahyɛ yi, nanso mepɛ sɛ mede eyi kyɛ wo.” Wubetumi asi gyinae sɛ akyɛde a ɛte saa a wubegye wɔ saa bere no mu no nkyerɛ sɛ woredi saa afahyɛ no bi. Nanso, sɛ nea ɔde akyɛde no rema no nnim wo gyidi a, wubetumi ama wahu sɛ wunni saa afahyɛ no. Eyi bɛma wahu nea enti a wugye akyɛde nanso womma bi saa bere no mu no. Nanso sɛ ɛkɔba sɛ, adwene a onipa a ɔde saa akyɛde no rema no kura ankasa ne sɛ ɔde rema wo na ama ada adi sɛ wo gyidi nyɛ den anaa akyɛde bɛma woagyae wo gyidi mu a, ɛnde ɛnyɛ papa sɛ wubegye.
NA W’ABUSUAFO NSO Ɛ?
16 Na sɛ w’abusuafo ne wo nni gyidi biako nso ɛ? Yɛ anifere wɔ ha nso. Enhia sɛ wo ne w’abusuafo begye akyinnye wɔ afahyɛ biara a wɔpɛ sɛ wodi ho. Mmu wɔn animtiaa wɔ adwene a wokura ho, sɛnea wopɛ sɛ wɔremmu wo animtiaa wɔ adwene a wukura ho no. (Mateo 7:12) Nyɛ biribiara a ɛbɛma ada adi sɛ woredi afahyɛ no bi. Ne nyinaa mu no, da ntease adi wɔ nneɛma a ɛne saa afahyɛ no nni hwee yɛ ankasa ho. Nokwarem no, ɛsɛ sɛ woyɛ w’ade wɔ ɔkwan a ɛremma w’ahonim nhaw wo so bere nyinaa.—1 Timoteo 1:18, 19.
17 Dɛn na wubetumi ayɛ sɛnea ɛbɛyɛ a wo mma rente nka sɛ wɔahwere biribi esiane sɛ wunni afahyɛ ahorow a ɛne Kyerɛwnsɛm nhyia no nti? Ne nyinaa gyina nea woyɛ wɔ mmere foforo wɔ afe no mu so. Awofo bi yi mmere bi si hɔ de kyɛ wɔn mma ade. Akyɛde a ɛsen biara a wubetumi de ama wo mma ne bere a wubenya ama wɔn ne ɔdɔ a wobɛda no adi akyerɛ wɔn.
FA WO HO HYƐ NOKWARE SOM MU
18 Sɛ Onyankopɔn ani bɛsɔ wo a, ɛsɛ sɛ wufi atoro som mu na wode wo ho hyɛ nokware som mu. Dɛn na nokware som mu a wode wo ho bɛhyɛ no hwehwɛ sɛ woyɛ? Bible ka sɛ: “Momma yensusuw yɛn ho yɛn ho ho, nkanyan yɛn ho yɛn ho nkɔ ɔdɔ ne nnwuma pa mu, a yɛrenkwati sɛ yɛne yɛn ho behyiam sɛnea ayɛ ebinom su no, na mmom yɛnhyehyɛ yɛn ho nkuran, titiriw bere a muhu sɛ ɛda no rebɛn no.” (Hebrifo 10:24, 25) Kristofo nhyiam yɛ anigye bere a wubetumi asom Onyankopɔn wɔ ɔkwan a ɛsɔ n’ani so. (Dwom 22:22; 122:1) Nokware Kristofo ‘hyehyɛ wɔn ho wɔn ho nkuran’ wɔ asafo nhyiam ahorow a ɛte saa ase.—Romafo 1:12.
19 Ɔkwan foforo a wubetumi afa so de wo ho ahyɛ nokware som mu ne sɛ wobɛka Bible mu nsɛm a Yehowa Adansefo ne wo asua no bi akyerɛ afoforo. Nnipa pii resi nneɛma bɔne a ɛrekɔ so wɔ wiase nnɛ no ho ‘apini redi ho awerɛhow’ ankasa. (Hesekiel 9:4) Ebia wunim obi a ɔte saa. Dɛn nti na wonka daakye ho anidaso a wowɔ a egyina Bible so no bi nkyerɛ wɔn? Bere a wo ne nokware Kristofo bɔ na woka nea woasua no bi kyerɛ afoforo no, wubehu sɛ atoro som mu amanne ho anigye biara a ebia ɛda so wɔ wo komam no de nkakrankakra befi hɔ. Nya awerɛhyem sɛ, sɛ wusi gyinae de wo ho hyɛ nokware som mu a, wubenya anigye ne nhyira pii.—Malaki 3:10.
NEA BIBLE KYERƐKYERƐ
- Ɛnsɛ sɛ nokware asomfo som ahoni anaa wɔn nananom a wɔawuwu.—Exodus 20:4, 5; Deuteronomium 18:10-12.
- Ɛyɛ bɔne sɛ wubedi afahyɛ ahorow bi a efi abosonsom mu.—Efesofo 5:10.
- Ɛsɛ sɛ nokware Kristofo yɛ anifere bere a wɔrekyerɛkyerɛ wɔn gyidi mu akyerɛ afoforo no.—Kolosefo 4:6.
# Saturnalia afahyɛ no nso ka ho bi na ɛmaa wɔpaw December 25. Ná saa afahyɛ a wodi de hyɛ Romafo kuayɛ nyame anuonyam no kɔ so wɔ December 17-24. Ná apontow, anigye, ne adekyɛ kɔ so bere a wɔrehyɛ Saturnalia fã no.
% Sɛ wopɛ sɛ wuhu sɛnea nokware Kristofo bu afahyɛ afoforo a agye din no a, hwɛ Nkekaho no.
Adesua no ho Nsɛmmisa
1, 2. Sɛ wotwe wo ho fi atoro som ho a, asɛm bɛn na ɛsɛ sɛ wubisa wo ho, na dɛn nti na wususuw sɛ eyi ho hia?
3. (a) Dɛn na Bible ka fa ahoni a wɔde di dwuma ho, na dɛn nti na ebetumi ayɛ den ama ebinom sɛ wobegye sɛnea Onyankopɔn bu ahoni no atom? (b) Dɛn na ɛsɛ sɛ woyɛ atoro som ho nneɛma biara a wowɔ no?
4. (a) Yɛyɛ dɛn hu sɛ mfaso biara nni nananom a wɔawuwu a wɔsom wɔn no so? (b) Dɛn nti na Yehowa baraa ne nkurɔfo sɛ ɛnsɛ sɛ wɔde wɔn ho hyehyɛ ahonhonsɛmdi biara mu?
5. Sɛ na wode ahoni di dwuma wɔ wo som mu anaasɛ wosom nananom a wɔawuwu a, dɛn na wubetumi ayɛ?
6, 7. (a) Dɛn na wɔka sɛ wodi Buronya de kae, na so Yesu akyidifo a wɔtraa ase wɔ afeha a edi kan no mu no dii Buronya? (b) Wɔ Yesu asuafo a wodi kan no bere so no, na nkurɔfo di awoda de kae dɛn?
8. Kyerɛkyerɛ abusuabɔ a awodadi ne gyidihunu wɔ no mu.
9. Ɛyɛɛ dɛn na wɔbɛfaa December 25 sɛ da a wodi Yesu awoda?
10. Bere bi a atwam no, dɛn nti na na ebinom nni Buronya?
11. Dɛn nti na nnipa binom di afahyɛ ahorow, nanso dɛn na ɛsɛ sɛ yɛma ehia yɛn titiriw?
12. Fa mfatoho kyerɛkyerɛ nea enti a ɛsɛ sɛ yɛtwe yɛn ho fi afahyɛ biara a efi mmeae a ɛhɔ ntew no mu.
13. Sɛ wunni afahyɛ ahorow bi a, nsɛnnennen bɛn na wubetumi ahyia?
14, 15. Sɛ obi kyia wo sɛnea wokyia wɔ afahyɛ bere bi mu anaasɛ ɔpɛ sɛ ɔkyɛ wo ade a, dɛn na wubetumi ayɛ?
16. Wobɛyɛ dɛn atumi ayɛ anifere bere a woredi nneɛma a ɛfa afahyɛdi ho dwuma no?
17. Dɛn na wubetumi ayɛ na amma wo mma ante nka sɛ wɔahwere biribi, bere a wohu sɛ afoforo redi afahyɛ bi no?
18. Ɔkwan bɛn so na Kristofo nhyiam a wobɛkɔ betumi aboa wo ma wode wo ho ahyɛ nokware som mu?
19. Dɛn nti na ehia sɛ woka nea woasua afi Bible mu no bi kyerɛ afoforo?


text:
Romafo 13Nkwa Asem (NA-TWI)
Brɛ wo ho ase ma tumi
13 Ɛsɛ sɛ obiara brɛ ne ho ase ma tumi a ɛwɔ ɔman no mu, efisɛ, tumi biara nni hɔ a emfi Onyankopɔn pɛ mu. Tumi biara a ɛwɔ hɔ no fi Onyankopɔn. 2 Obiara a ɔne tumi a ɛwɔ hɔ no di asi no, tia nea Onyankopɔn ahyehyɛ. Na obiara a ɔbɛyɛ saa no de atemmu ba n’ankasa ara so. 3 Wɔn a wɔyɛ papa no nsuro atumfo na mmom wɔn a wɔyɛ amumɔyɛ no na wosuro atumfo. Wopɛ sɛ woyɛ obi a nea tumi wɔ ne nsam no suro wo anaa? Ɛnne di asɛm pa na wɔbɛkamfo wo. 4 Efisɛ, ɔyɛ Onyankopɔn somfo a wo yiyedi mu nti na ɔyɛ adwuma. Na sɛ woyɛ bɔne a, suro no efisɛ, ne tumi a ɔde twe aso no da hɔ fann. Ɔyɛ Onyankopɔn somfo enti ɔnam Onyankopɔn abufuw so twe wɔn a wɔyɛ bɔne no aso. 5 Esiane saa nti, ɛsɛ sɛ wobrɛ wo ho ase ma tumi a ɛnyɛ sɛ Onyankopɔn abufuw no nti, na mmom, esiane onim a wunim sɛ ɛsɛ sɛ woyɛ no nti.
6 Eyi nti na ɛsɛ sɛ wutua tow, efisɛ, sɛ atumfo no yɛ wɔn adwuma a, wɔyɛ ma Onyankopɔn. 7 Enti tua ka a wode wɔn; tua ka a wode; sɛ ɛyɛ wo honam mu ka anaasɛ ɛyɛ agyapade ho ka, na fa obu ne nidi ma wɔn nyinaa.
Asɛde
8 Nne obiara ka. Ɛka a ɛsɛ sɛ wode ara ne sɛ wobɛdɔ afoforo. Obiara a ɔdɔ ne yɔnko nnipa no, adi mmara no so. 9 Mmaransɛm a ɛka se, “Nsɛe aware, nni awu, mmɔ korɔn, mma w’ani mmere,” eyinom ne nea ɛkeka ho nyinaa tiaatwa ara ne sɛ, “Dɔ wo yɔnko sɛ wo ho.” 10 Obiara a ɔdɔ ne yɔnko no, nyɛ no bɔne. Sɛ wodɔ wo yɔnko a, na ɛkyerɛ sɛ woadi mmara no nyinaa so. 11 Ɛsɛ sɛ woyɛ eyi, efisɛ, wunim dɔn ko a wowɔ mu. Bere adu sɛ wosɔre fi wo nna mu. Efisɛ, bere a ɛsɛ sɛ wogye yɛn nkwa no abɛn sen bere a yegye dii kan no. 12 Adesae retwam, na adekyee reyɛ abɛn yɛn. Enti momma yennyae nneɛma a ɛyɛ sum de no yɛ na momfa akode a wɔde ko hann mu no. 13 Momma yɛmmɔ yɛn bra yiye te sɛ nnipa a wɔte hann no mu a agobɔne anaa asabow, aguamammɔ anaa ahohwi, ɔko anaa anibere nni mu. 14 Fa Awurade Yesu Kristo akode no na munnyae mo su bɔne no.


text:
AHOFADI PAA – So wowᴐ Ahofadi ankasa sԑ wotwe woho fi Ͻwԑn Aban Ahyehyԑde no Ho a?
Yehowa Adanseni bi a ᴐtwee ne ho fii Ahyehyԑde no ho bԑboro mfe aduonan a ᴐde nokwaredi somee, kae nkate a onyae wᴐ saa kwan yi so:
“Yehowa Adansefo yԑ nnipa a woani kum wᴐn som nnwuma ho na wonni adagyaw ma nneԑma a ԑgyegye wᴐn ani mpo. Medi wᴐn ho yaw efisԑ ԑsԑ sԑ wᴐtwԑn Yehowa efisԑ Me nni mmoa a mede bԑsakra eyinom a wᴐrehwehwԑ nkwagye ankasa. sԑ ԑyԑ ampa sԑ wᴐrehwehwԑ Ahenni no a nneԑma bԑsesa.
Wᴐte hᴐ twԑn bᴐs a ᴐde wᴐn bԑkᴐ nkwagye mu, na wokura “ticket” a wᴐabrԑ na wᴐhome. Ԑkame ayԑ sԑ woagye ᴐhyԑnkafo no nkaebᴐ adi sԑ “ԑnkyԑ biara yebetu” na sԑ wofi bᴐs no mu si fam a ԑyԑ aniwu, efisԑ aniwa biara hwԑ wo te sԑ nea wonni adwen. Bere a woasi fam awiei no, obiara hu sԑ nsakrae a wobԑyԑ ama woanantew ᴐkwan nsԑwee (pavement) no so nnyԑ mmerԑw, na ԑma wohu sԑ woannya nkyerԑkyerԑ a ԑmfata nkwagye a ԑno enti ԑsԑ sԑ wofi ase bio ma Yehowa ho dᴐ kԑkԑ a wowᴐ no ma awerԑhow bu w’abam. Continue reading “AHOFADI PAA – So wowᴐ Ahofadi ankasa sԑ wotwe woho fi Ͻwԑn Aban Ahyehyԑde no Ho a?”


text:
Yohane 11Nkwa Asem (NA-TWI)
Lasaro
11 Ɔbarima bi tenaa ase wɔ Betania a na wɔfrɛ no Lasaro. Betania yi yɛ kurow a na Maria ne ne nua Marta fi mu. Da bi saa ɔbarima yi yaree. 2 Saa Maria yi na ne nua ne Lasaro a na ɔyare no na ohwiee ngo guu Awurade nan ase de ne tinhwi popae no. 3 Anuanom yi soma kɔɔ Yesu nkyɛn kɔka kyerɛɛ no se, “Awurade, wo dɔfo no yare.”
4 Yesu tee nkra no, ɔkae se, “Ɛnyɛ saa yare yi na ebekum Lasaro. Mmom, Onyankopɔn pɛ sɛ ɔfa saa yare yi so hyɛ ne ho anuonyam na saa anuonyam yi bi nso ka Onipa Ba no.”
5 Na Yesu pɛ Marta ne ne nuabea no ne Lasaro asɛm yiye. 6 Bere a Yesu tee nkra sɛ Lasaro yare denneenen no, wankɔ saa bere no ara mu; ɔtenaa hɔ nnanu. 7 Afei ɔka kyerɛɛ n’asuafo no se, “Momma yɛnsan nkɔ Yudea.”
8 Nanso asuafo no ka kyerɛɛ no se, “Kyerɛkyerɛfo, ɛnkyɛe biara na Yudafo no pɛe sɛ wosiw wo abo ɛnna afei wuse yɛnsan nkɔ hɔ bio yi?”
9 Yesu kae se, “Nnɔnhwere dumien na ɛwɔ da koro mu, meboa anaa? Ɛno nti sɛ obi nam hann mu a, ɔrenhintiw, efisɛ, ɔnam wiase hann mu. 10 Nanso sɛ ɔnam anadwo sum mu a, obehintiw, efisɛ, ɔnam sum mu.” 11 Yesu san kae se, “Yɛn adamfo Lasaro ada na merekɔ akonyan no.”
12 Asuafo no ka kyerɛɛ Yesu se, “Awurade, sɛ wada de a, ɛnne na ne ho bɛtɔ no.” 13 Na Yesu kyerɛ sɛ Lasaro awu nanso asuafo no de, na wosusuw sɛ nna ara na wada.
14 Ɛno nti, Yesu ka kyerɛɛ wɔn pefee se, “Lasaro awu; 15 nanso mo nti, ɛyɛ me anigye sɛ na minni hɔ sɛnea ɛbɛyɛ a mubegye adi. Momma yɛnkɔ ne nkyɛn.”
16 Toma a wɔfrɛ no Ata no ka kyerɛɛ ne mfɛfo asuafo no se, “Momma yɛne Kyerɛkyerɛfo no nyinaa nkɔ na yɛne no nkowu.”
Lasaro wu ne ne sie
17 Yesu duu Betania no, na Lasaro awu ma wɔasie no ma adi nnanan. 18 Efi Betania rekɔ Yerusalem no nnu akwansin abien, 19 na saa bere no, na Yudafo bebree aba Marta ne Maria nkyɛn sɛ wɔrebegyam wɔn wɔ wɔn nua no wu no ho. 20 Marta tee sɛ Yesu reba no, ofii adi kohyiaa no, na Maria de, ɔtenaa fie. 21 Marta ka kyerɛɛ Yesu se, “Ao Awurade, sɛ wowɔ ha a, anka me nua no anwu! 22 Minim mpo sɛ saa bere yi mu biribiara a wubebisa Onyankopɔn sɛ ɔnyɛ mma wo no, ɔbɛyɛ.”
23 Yesu ka kyerɛɛ no se, “Wo nua no bɛsan anya nkwa bio.”
24 Marta buaa no se, “Awurade, minim sɛ owusɔre da no ɔno nso bɛsɔre.”
25 Yesu ka kyerɛɛ no se, “Me na minyan awufo ma wɔn nkwa. Obiara a ogye me di no, sɛ wawu mpo a, ɔbɛsan anya nkwa. 26 Na obiara a ɔte ase na ogye me di no, renwu da. Wugye eyi di anaa?” 27 Marta buae se, “Awurade, migye midi. Migye midi sɛ wone Kristo Agyenkwa a ɔne Onyankopɔn Ba a ɔreba wiase no.”
Yesu su Lasaro
28 Marta kaa saa asɛm yi wiei no, ɔkɔfrɛɛ ne nua Maria de no kɔɔ kokoam ka kyerɛɛ no se, “Kyerɛkyerɛfo no aba na wabisa w’ase.” 29 Maria tee saa asɛm yi no, ɔyɛɛ ntɛm kohyiaa Yesu.
30 Saa bere no na Yesu mmeduu akuraa no ase hɔ. Na ɔda so wɔ faako a Marta hyiaa no hɔ no. 31 Bere a Yudafo a wɔwɔ fie hɔ regyam Maria no hui sɛ wasɔre ɔhare so refi adi no, wodii n’akyi, efisɛ, na wosusuw sɛ ɔrekɔ da no so akosu.
32 Maria duu faako a Yesu wɔ no, ɔkotow ne nan ase kae se, “Ao Awurade, sɛ wowɔ ha, a anka me nua no anwu.”
33 Yesu hui sɛ Maria ne Yudafo a wɔka ne ho no resu no, ɛhaw no yiye na ne werɛ howee. 34 Obisaa wɔn se, “Ɛhe na musiee no?” Wobuaa no se, “Awurade, bra na yɛnkɔkyerɛ wo.” 35 Yesu sui.
36 Yudafo no hui sɛ ɔresu no, wɔkae se, “Eyi kyerɛ ɔdɔ a ɔde dɔ no.” 37 Wɔn mu bi kae se, “Onipa a ɔmaa onifuraefo huu ade no, munnye nni sɛ anka obetumi agye Lasaro nkwa anaa?”
Yesu nyan Lasaro fi awufo mu
38 Asɛm a nkurɔfo no kae no hyee Yesu maa ne werɛ san howee. Afei ɔkɔɔ ɛda a wɔde ɔbo ahini ano no so.
39 Yesu hyɛɛ wɔn sɛ, “Munyi ɔbo a ehini ɛda no ano no.” Marta a ɔyɛ owufo no nuabea no kae se, “Awurade, ɛbɛyɛ nnanan ni a yebesiee no enti saa bere yi de, ɛbɔn.”
40 Yesu ka kyerɛɛ Marta se, “Manka ankyerɛ wo se, sɛ wugye di a wubehu Onyankopɔn anuonyam?”
41 Woyii ɔbo no fii ɛda no ano. Afei Yesu hwɛɛ soro, bɔɔ mpae se, “Agya, meda wo ase sɛ wutie me. 42 Minim sɛ wutie me daa nyinaa nanso esiane nnipa a wɔwɔ ha nti na mereka eyi sɛnea ɛbɛyɛ a wobegye adi sɛ wo na wosomaa me.” 43 Ɔkaa eyi wiei no, ɔteɛɛm dennen se, “Lasaro, sɔre bra!”
44 Lasaro sɔre bae a ntama a wɔde kyekyeree ne nsa ne ne nan ne n’anim no da so kyekyere no. Yesu ka kyerɛɛ wɔn se, “Monsan ne ho ntama no na ɔnkɔ.”
Yudafo bɔ Yesu ho pɔw
45 Yudafo a wɔbɛsraa Maria na wohuu nea Yesu yɛe no mu bebree gyee no dii. 46 Na wɔn mu bi nso kɔɔ Farisifo no hɔ kɔkaa nea esii no nyinaa kyerɛɛ wɔn.
47 Enti Farisifo no ne asɔfo mpanyin no hyiaa baguafo no kae se, “Dɛn na yɛnyɛ? Monhwɛ anwonwade a saa onipa yi reyɛ! 48 Sɛ yɛma ɔkɔ so yɛ nea ɔreyɛ yi a, nnipa nyinaa begye no adi na wɔadi n’akyi. Sɛ ɛba saa a, Roma aban bebisa yɛn asɛm na wasɛe yɛn asɔredan ne ɔman mu yi nyinaa.”
49 Kaiafa a saa bere no na ɔyɛ ɔsɔfo panyin no kae se, “Mo de, munnim hwee! 50 Munnim sɛ eye ma mo sɛ onipa baako bewu ama nnipa no nyinaa sen sɛ wɔbɛsɛe ɔman mu no nyinaa?”
51 Emfi ɔno ankasa ne tumi mu na ɔkaa saa asɛm yi. Efisɛ, esiane sɛ na ɔyɛ ɔsɔfo panyin saa bere no nti, na ɔhyɛɛ nkɔm sɛ Yesu bewu de agye mo nkwa; 52 na ɛnyɛ wɔn nko na mmom ɛnam eyi so bɛma Onyankopɔn mma a wɔabɔ ahwete no nyinaa ano aboa, na wɔayɛ ɔman baako. 53 Efi saa bere no, Yudafo mpanyin no faa adwene sɛ wobekum Yesu.
54 Eyi nti, Yesu anyi ne ho adi wɔ Yudea na ofi hɔ kɔɔ sare so kurow bi a wɔfrɛ no Efraim ne n’asuafo no kɔtenaa hɔ.
55 Na Yudafo Twam Afahyɛ no rebɛn nti nnipa pii fifi wɔn nkuraase kɔɔ Yerusalem sɛ wɔrekodwira wɔn ho de atwɛn afahyɛ no. 56 Na wɔrehwehwɛ Yesu ahu no, ɛno nti, woduu asɔredan mu hɔ no, wobisabisaa wɔn ho wɔn ho se, “Mugye di sɛ Yesu bɛba afahyɛ yi bi anaa?” Ebinom kae se, “Yennye nni.” 57 Saa bere yi na asɔfo mpanyin ne Farisifo no ahyɛ sɛ, sɛ obi nim baabi a Yesu wɔ a, ɔnkyerɛ na wɔnkɔkyere no.


text:
TILE BULU
Anwumabɔvolɛ Ne Mɔ Anwo Nɔhalɛ Edwɛkɛ
1. Duzu ati a ɔwɔ kɛ yɛsukoa anwumabɔvolɛ ne mɔ anwo debie ɛ?
GYIHOVA kulo kɛ yɛnwu ye abusua ne anwo edwɛkɛ. Anwumabɔvolɛ ne mɔ boka Nyamenle abusua ne anwo. Wɔ Baebolo ne anu, bɛfɛlɛ bɛ “Nyamenle amra.” (Dwobu 38:7) Duzu a anwumabɔvolɛ ne mɔ yɛ a? Kɛzi bɛboale menli wɔ tete ne ɛ? Asoo bɛbahola bɛaboa yɛ ɛnɛ ɔ?—Nea Awieleɛ Edwɛkɛ 8.
2. Nienwu a anwumabɔvolɛ ne mɔ vi a? Dodo nyɛ a Nyamenle bɔle bɛ a?
2 Ɔwɔ kɛ yɛnwu ɛleka mɔɔ anwumabɔvolɛ ne mɔ vi la. Kɔlɔsaema 1:16 ka kɛ, Gyihova bɔle Gyisɛse wiele la, akee ‘ɔbɔle ninyɛne kɔsɔɔti mɔɔ wɔ anwuma nee mɔɔ wɔ aze,’ mɔɔ anwumabɔvolɛ ne mɔ boka nwo la. Dodo nyɛ a Nyamenle bɔle bɛ a? Baebolo ne ka kɛ anwumabɔvolɛ mgbe ɛya dɔɔnwo a wɔ ɛkɛ a.—Edwɛndolɛ 103:20; Yekile 5:11.
3. Duzu a Dwobu 38:4-7 ka wɔ anwumabɔvolɛ ne mɔ anwo a?
3 Baebolo ne kilehile yɛ kɛ, Gyihova bɔle anwumabɔvolɛ ne mɔ kolaa na yeabɔ azɛlɛ ne. Mɔɔ bɛnwunle kɛ Nyamenle ɛbɔ azɛlɛ ne la, kɛzi bɛdele nganeɛ ɛ? Dwobu buluku ne ka kɛ anyelielɛ yile bɛ tɛkɛɛ. Ɛnee bɛle abusua mɔɔ bɛbɔ nu bɛsonle Gyihova a.—Dwobu 38:4-7.
ANWUMABƆVOLƐ NE MƆ BOA NYAMENLE MENLI
4. Kɛzi yɛkola yɛnwu kɛ anwumabɔvolɛ ne mɔ anye die menli nwo ɛ?
4 Anwumabɔvolɛ ne mɔ ɛhile menli nee bodane mɔɔ Gyihova lɛ maa azɛlɛ ne nee menli la anwo anyelielɛ dahuu. (Mrɛlɛbulɛ 8:30, 31; 1 Pita 1:11, 12) Ɔbayɛ kɛ mekɛ mɔɔ Adam nee Yive dele atua la, ɔyɛle bɛ nyane kpalɛ. Kɛkala, ɔbayɛ kɛ bɛdi nyane kpole ɔluakɛ bɛnwu kɛ menli dɔɔnwo ɛndie Gyihova. Noko saa awie nu ɔ nwo na ɔsia ɔba Nyamenle ɛkɛ a, anwumabɔvolɛ ne mɔ di fɛlɛko. (Luku 15:10) Anwumabɔvolɛ ne mɔ anye die menli mɔɔ sonle Nyamenle la anwo kpalɛ. Gyihova maa ye anwumabɔvolɛ ne mɔ boa ye azonvolɛ mɔɔ bɛwɔ azɛlɛ ye azo la na bɛbɔ bɛ nwo bane. (Hibuluma 1:7, 14) Maa yɛnlea ɛhye anwo neazo bie mɔ.
5. Kɛzi anwumabɔvolɛ ne mɔ boale Nyamenle azonvolɛ wɔ tete ne ɛ?
5 Gyihova zoanle ye anwumabɔvolɛ ne mɔ nwiɔ ɔmaanle bɛliele Lɔɔto nee ye abusua ne bɛvile Sodɔm nee Gomɔla ɛzɛkyelɛ ne anu. (Mɔlebɛbo 19:15, 16) Ɛvolɛ dɔɔnwo anzi, bɛvuandinle ngapezonli Daneɛle bɛdole awenade tunli nu, noko bɛangola bɛanyɛ ye ɛhwee ɔluakɛ Nyamenle “zoanle ye soanvolɛ manle ɔratotole awenade ne mɔ anloa anu.” (Daneɛle 6:22) Nzinlii mɔɔ ɛnee ɛzoanvolɛ Pita la efiade la, Gyihova zoanle ye anwumabɔvolɛ maanle ɔrayele ye. (Gyima ne 12:6-11) Anwumabɔvolɛma eza boale Gyisɛse wɔ mekɛ mɔɔ ɔwɔ azɛlɛ ye azo la. Kɛ neazo la, “Nyamenle soanvolɛma raboale ye” wɔ ye ɛzɔnenlɛ ne anzi. (Maake 1:13) Kolaa na bɛahu Gyisɛse la, anwumabɔvolɛ bie ‘ramaanle ye anwosesebɛ.’—Luku 22:43.
6. (a) Kɛzi yɛkola yɛnwu kɛ anwumabɔvolɛ ne mɔ boa Nyamenle azonvolɛ ɛnɛ ɛ? (b) Kpuya boni mɔ a yɛbazuzu nwo a?
6 Ɛnɛ, anwumabɔvolɛ ne mɔ ɛnye bɛ nwo ɛngile menli bieko. Noko Nyamenle maa bɛboa ye azonvolɛ. Baebolo ne se: “[Gyihova] soanvolɛ sinza bɛdabɛ mɔɔ bɛsulo ye la, na ɔdie bɛ ngoane.” (Edwɛndolɛ 34:7) Duzu ati a yɛhyia anwobanebɔlɛ a? Ɔluakɛ yɛlɛ agbɔvolɛ mɔɔ bɛlɛ tumi mɔɔ bɛkpondɛ kɛ bɛboda yɛ a. Bɛmɛ a le nwane mɔ? Nienwu a bɛvi a? Kɛzi bɛkpondɛ kɛ bɛboda yɛ a? Amaa yɛabua kpuya ɛhye mɔ la, maa yɛnlea mɔɔ zile wɔ mekɛ mɔɔ bɛbɔle Adam nee Yive anzi mekɛ ekyii la.
YƐ AGBƆVOLƐ MƆƆ YƐNNWU BƐ
7. Duzu a Seetan mɛlɛbɛla ne ɛmaa menli ɛyɛ a?
7 Wɔ Tile 3 ne anu, yɛzukoale anwumabɔvolɛ bie mɔɔ dele atua tiale Nyamenle na ɔkpondɛ kɛ ɔdi menli nwo zo tumi la anwo debie. Baebolo ne fɛlɛ ye Seetan Abɔnsam. (Yekile 12:9) Eza Seetan kpondɛ kɛ awie mɔ noko te atua tia Nyamenle. Ɔbɛlɛbɛlale Yive, na ɔvi mekɛ zɔhane mɔɔ ba la, yebɛlɛbɛla menli dɔɔnwo. Noko menli le kɛ Ebɛle, Yinɔko nee Nowa lile nɔhalɛ maanle Gyihova.—Hibuluma 11:4, 5, 7.
8. (a) Kɛzi anwumabɔvolɛ bie mɔ rayɛle mbɔnsam ɛ? (b) Amaa mbɔnsam ne mɔ anwu wɔ Azuyilɛ ne anu la, duzu a bɛyɛle a?
8 Wɔ Nowa mekɛ zo, anwumabɔvolɛ bie mɔ dele atua na bɛradɛnlanle azɛlɛ ye azo kɛ menli. Duzu ati ɔ? Baebolo ne se ɛnee bɛkpondɛ kɛ bɛgya mraalɛ. (Kenga Mɔlebɛbo 6:2.) Noko mɔɔ anwumabɔvolɛ ne mɔ yɛle la ɛnle kpalɛ. (Dwuudu 6) Zɔhane mekɛ ne, ɛnee menli dɔɔnwo bɔ ɛbɛla ɛtane na bɛyɛ basabasa kɛ anwumabɔvolɛ atisesebɛ ne mɔ la. Akee Gyihova bɔle kpɔkɛ kɛ ɔfa azuyilɛ yeazɛkye ɛtanevolɛma kɔsɔɔti. Noko ɔliele ye nɔhalɛ azonvolɛ ngoane. (Mɔlebɛbo 7:17, 23) Amaa anwumabɔvolɛ atisesebɛ ne mɔ anwu la, bɛziale bɛhɔle anwuma. Baebolo ne fɛlɛ anwumabɔvolɛ atisesebɛ ɛhye mɔ mbɔnsam. Bɛhɔbokale Seetan atuadelɛ ne anwo, na Abɔnsam rayɛle bɛ kpanyinli.—Mateyu 9:34.
9. (a) Duzu a dole mbɔnsam ne mɔ mɔɔ ziale hɔle anwuma la ɛ? (b) Duzu bieko a yɛbazuzu nwo a?
9 Ɔluakɛ mbɔnsam ne mɔ dele atua la ati, Gyihova anva bɛ amboka ye abusua ne anwo bieko. (2 Pita 2:4) Mbɔnsam ne mɔ ɛngola ɛngakyi bɛ nwo menli bieko ɛdeɛ, noko bɛtɛbɛlɛbɛla “ewiade amra amuala.” (Yekile 12:9; 1 Dwɔn 5:19) Maa yɛnlea ndenle mɔɔ bɛdua zo bɛbɛlɛbɛla menli dɔɔnwo la.—Kenga 2 Kɔlentema 2:11.
KƐZI MBƆNSAM NE MƆ BƐLƐBƐLA MENLI LA
10. Kɛzi mbɔnsam ne mɔ bɛlɛbɛla menli ɛ?
10 Mbɔnsam ne mɔ dua ndenle dɔɔnwo azo bɛlɛbɛla menli. Menli bie mɔ nee mbɔnsam ne mɔ mumua ne tendɛ anzɛɛ bɛdua menli mɔɔ tendɛ mbɔnsam ne mɔ anloa zo la anwo zo bɛ nee bɛ di adwelie. Bɛfɛlɛ nyɛleɛ ɛhye sunsum evinli nyɛleɛ. Noko Baebolo ne bɔ yɛ kɔkɔ kɛ yɛhwe yɛ nwo yɛvi mbɔnsam ne mɔ debie biala anwo. (Galeehyeama 5:19-21) Duzu ati ɔ? Kɛ mɔɔ bɔvolɛ fa ɛhane kye nane la, zɔhane ala a mbɔnsam ne mɔ dua mɛlɛbɛla zo kye menli na bɛdi bɛ nwo zo tumi a.—Nea Awieleɛ Edwɛkɛ 26.
11. Duzu a le abisadeɛ, na duzu ati a ɔwɔ kɛ yɛkoati a?
11 Adenle ko mɔɔ bɛdua zo bɛbɛlɛbɛla menli la a le abisadeɛ. Abisadeɛ a le sunsum nu nyɛleɛ mɔɔ bɛdua zo bɛbɔ mɔdenle kɛ bɛbanwu mɔɔ ɔbazi kenle bie anzɛɛ debie mɔɔ bɛnze ye la. Bie mɔ bahola anlea nwɔlɔra nu, agenga kaade bie azo edwɛkɛ, anlea bɔlo bie mɔɔ le kɛ neanleɛ la anu anzɛɛ anlea awie asa akunlu aha kenle bie edwɛkɛ. Menli dɔɔnwo te nganeɛ kɛ edwɛkɛ biala ɛnle nyɛleɛ ɛhye mɔ anwo, noko ɔnle nɔhalɛ. Esiane wɔ nu kpole kpalɛ. Kɛ neazo la, Baebolo ne kile kɛ, mbɔnsam ne mɔ nee menli mɔɔ bɔ mɔdenle ka kenle bie edwɛkɛ la a yɛ gyima a. Gyima ne 16:16-18, ka kɛzi “sunsum ɛtane” bie boale bɛlɛra bie ɔmaanle ‘ɔlile ahɔne’ anzɛɛ ɔhanle kenle bie edwɛkɛ la anwo edwɛkɛ. Mɔɔ ɛzoanvolɛ Pɔɔlo dule sunsum evinli ne vile bɛlɛra ne anwo la, yeangola yeanga kenle bie edwɛkɛ bieko.
12. (a) Duzu ati a esiane wɔ nu kɛ ɛ nee mowuamra badendɛ a? (b) Duzu ati a Nyamenle azonvolɛ ɛnva bɛ nwo ɛnwula ɛzɛneyɛlɛ nwo amaamuo bie mɔ anu a?
12 Mbɔnsam ne mɔ dua adenle fofolɛ zo bɛlɛbɛla menli. Bɛkpondɛ kɛ yɛdie yɛdi kɛ yɛbahola yɛ nee mowuamra adendɛ, yɛɛ menli mɔɔ ɛwu la ɛtɛwule, emomu bɛde aze wɔ ɛleka bie na bɛbahola bɛ nee yɛ adendɛ anzɛɛ bɛbahola bɛaboda yɛ. Kɛ neazo la, bie a awie mɔɔ ɔ gɔnwo anzɛɛ ye busuanli bie ɛwu la bahɔ awie mɔɔ ɔse ɔkola ɔtendɛ mowuamra anloa zo la ɛkɛ. Sonla ɛhye bahola aha ahenle agɔnwo anzɛɛ ye busuanli ne mɔɔ ɛwu la anwo edwɛkɛ anzɛɛ ɔbadendɛ kɛ ahenle mɔɔ ɛwu la ala. (1 Samoɛle 28:3-19) Ɛzɛne nu amaamuo dɔɔnwo gyi diedi mɔɔ kile kɛ menli mɔɔ ɛwu la tɛte aze la azo. Amaamuo ɛhye mɔ bie a le ɛzɛneyɛlɛ mgbole, awie mɔɔ ɛwu mɔɔ bɛkakye ye ɛvolɛ biala, afɔle mɔɔ bɛbɔ bɛmaa mowuamra, kunlane ɛhyilɛ, anzɛɛ epezilɛ. Amaamuo ɛhye mɔ amuala le sunsum evinli nyɛleɛ. Saa Kilisienema anva bɛ nwo anwula amaamuo ɛhye mɔ anu a, bie a bɛ mbusua anzɛɛ sua ne azo amra badendɛ atia bɛ, abɔ bɛ aholoba, anzɛɛ bie a bɛbakpo bɛ. Noko Kilisienema ze kɛ mowuamra ɛnde aze wɔ ɛleka bie. Yɛnrɛhola yɛ nee bɛ ɛnrɛdendɛ yɛɛ bɛnrɛhola bɛnrɛboda yɛ. (Edwɛndolɛ 115:17) Nea boɛ kpalɛ. Mmabɔ mɔdenle kɛ ɛ nee mowuamra anzɛɛ mbɔnsam ne mɔ badendɛ yɛɛ mmafa ɛ nwo ɛwula ɛzɛne nu amaamuo ɛhye mɔ biala anu.—Kenga Mɛla ne 18:10, 11; Ayezaya 8:19.
13. Duzu a menli mɔɔ ɛnee sulo mbɔnsam ne mɔ la ɛhola ɛyɛ a?
13 Mbɔnsam ne mɔ ɛmbɛlɛbɛla menli ala, eza bɛnwulonwunla bɛ. Ɛnɛ, Seetan nee ye mbɔnsam ne mɔ ze kɛ bɛ “mekɛ ɛha ekyi bie ala” na Nyamenle aye bɛ avi azɛlɛ ye azo, ɔti bɛ nye ɛbolo kpalɛ yɛɛ bɛ ti ɛyɛ se kpole kpalɛ. (Yekile 12:12, 17) Noko kɛkala, menli dɔɔnwo mɔɔ ɛnee sulo mbɔnsam ne mɔ la ɛnzulo bɛ bieko. Kɛ ɔyɛle mɔɔ akee bɛnzulo bɛ bieko ɛ?
KO TIA MBƆNSAM NE MƆ NA TWE Ɛ NWO FI BƐ NWO
14. Kɛ ɔkɛyɛ na yɛahwe yɛ nwo yɛavi sunsum evinli ne mɔ anwo kɛ mɔɔ ɛvoya mɔɔ limoa Kilisienema ne yɛle la ɛ?
14 Baebolo ne ka kɛzi yɛbaho yɛatia sunsum evinli ne mɔ, na yɛahwe yɛ nwo yɛavi bɛ nwo la kile yɛ. Kɛ neazo la, ɛnee menli bie mɔ mɔɔ bɛwɔ Ɛfɛsɛse la nee mbɔnsam ne mɔ tendɛ kolaa na bɛazukoa nɔhalɛ ne. Kɛzi bɛholale bɛhwenle bɛ nwo ɛ? Baebolo ne ka kɛ: “Ngonyiama dɔɔnwo ne ala vale bɛ mbuluku mɔɔ bɛfa bɛyɛ bɛ gyima la rale manle bɛyelale bɛ wɔ bagua nu.” (Gyima ne 19:19) Kɛmɔ ɛnee bɛkpondɛ kɛ bɛyɛ Kilisienema la ati, bɛyelale bɛ ngonyia mbuluku ne mɔ amuala. Zɔhane ala a ɔwɔ kɛ menli yɛ ye ɛnɛ a. Ɔwɔ kɛ awie biala mɔɔ ɔkpondɛ kɛ ɔsonle Gyihova la sɛkye mbɔnsam ne mɔ debie biala mɔɔ ɔlɛ la. Ninyɛne ɛhye mɔ bie a le mbuluku, vidio, edwɛne, nwɔhoalilɛ ninyɛne nee ngɛlata mɔɔ maa ɔyɛ kɛ asɛɛ nvonleɛ biala ɛnle ngonyia anzɛɛ sunsum evinli nyɛleɛ nwo na anyelielɛ wɔ nu la. Bie mɔ noko a le ninyɛne mɔɔ menli fa sia bɛ nwo anzɛɛ kyekye bɛ nwo kɛ bɛfa bɛabɔ bɛ nwo bane bɛavi esiane nwo la.—1 Kɔlentema 10:21.
15. Duzu bieko a ɔwɔ kɛ yɛyɛ na yɛahola yɛaho yɛatia Seetan nee ye mbɔnsam ne mɔ a?
15 Ɛfɛsɛsema ne yelale bɛ ngonyia mbuluku ne mɔ la, ye ɛvolɛ dɔɔnwo anzi, ɛzoanvolɛ Pɔɔlo hɛlɛle kɛ ɔwɔ kɛ bɛkɔ zo ‘bɛko’ bɛtia “sunsum nu anwuma ɛlɔnema amumuyɛ” ne mɔ. (Ɛfɛsɛsema 6:12) Bɛyelale bɛ mbuluku ne mɔ ɛdeɛ, noko ɛnee mbɔnsam ne mɔ ɛlɛbɔ mɔdenle kɛ bɛbagyegye bɛ. Ɛhye ati, duzu a ɛnee ɔwɔ kɛ bɛyɛ a? Pɔɔlo hanle hilele bɛ kɛ: “Bɛva diedi bɛyɛ bɛ sa nu enyinlike, ɔluakɛ yemɔ a bɛbava bɛalie Abɔnsam senle ɛda ne mɔɔ ɔkɛdo la amuala bɛanlua bɛ a.” (Ɛfɛsɛsema 6:16) Kɛ mɔɔ enyinlike bɔ sogyanli nwo bane wɔ konle nu la, zɔhane ala a yɛ diedi bahola abɔ yɛ nwo bane a. Saa yɛlɛ Gyihova anu anwodozo bɔkɔɔ kɛ ɔbahola yeabɔ yɛ nwo bane a, yɛbahola yɛaho yɛatia Seetan nee ye mbɔnsam ne mɔ.—Mateyu 17:20.
16. Kɛ ɔkɛyɛ na yɛamaa yɛ diedi nu amia ɛ?
16 Kɛzi yɛbahola yɛamia diedi mɔɔ yɛlɛ wɔ Gyihova anu la anu ɛ? Ɔwɔ kɛ yɛkenga Baebolo ne dahuu na yɛsukoa kɛ yɛbava yɛ nwo yɛado Gyihova anwo zo kɛ ɔbɔ yɛ nwo bane. Saa yɛlɛ Gyihova anu anwodozo kpalɛ a, Seetan nee ye mbɔnsam ne mɔ ɛnrɛhola ɛnrɛboda yɛ.—1 Dwɔn 5:5.
17. Duzu bieko a babɔ yɛ nwo bane avi mbɔnsam ne mɔ anwo a?
17 Duzu bieko a ɛnee ɔwɔ kɛ Kilisienema mɔɔ bɛwɔ Ɛfɛsɛse la yɛ a? Ɛnee bɛde sua mɔɔ sunsum evinli nyɛleɛ ɛbu zo la azo. Yemɔti Pɔɔlo hanle hilele bɛ kɛ: “Mekɛ biala bɛzɛlɛ.” (Ɛfɛsɛsema 6:18) Ɛnee ɔhyia kɛ bɛsɛlɛ Gyihova kɛ ɔbɔ bɛ nwo bane mekɛ biala. Na yɛdayɛ noko ɛ? Yɛdayɛ noko yɛde ewiade mɔɔ mbɔnsam anzɛɛ sunsum evinli nyɛleɛ ɛyi ye tɔ la anu. Yemɔti ɔwɔ kɛ yɛsɛlɛ Gyihova anwobanebɔlɛ yɛɛ ɔhyia kɛ yɛbɔ ye duma wɔ yɛ asɔneyɛlɛ nu. (Kenga Mrɛlɛbulɛ 18:10.) Saa yɛkɔ zo yɛsɛlɛ Gyihova kɛ ɔlie yɛ ɔvi Seetan asa nu a, Gyihova babua yɛ nzɛlɛlɛ ne.—Edwɛndolɛ 145:19; Mateyu 6:13.
18, 19. (a) Kɛzi yɛbahola yɛali Seetan nee mbɔnsam ne mɔ anwo zo konim ɛ? (b) Kpuya boni a bɛbabua wɔ tile bieko anu a?
18 Saa yɛfuandi sunsum evinli nyɛleɛ debie biala yɛgua na yɛfa yɛ nwo yɛto Gyihova anwo zo kɛ ɔbɔ yɛ nwo bane a, yɛbahola yɛaho yɛatia Seetan nee ye mbɔnsam ne mɔ. Ɔnle kɛ yɛsulo bɛ. (Kenga Gyemise 4:7, 8.) Gyihova lɛ tumi kpole tɛla mbɔnsam ne mɔ. Ɔhwenle bɛ nzo wɔ Nowa mekɛ zo, na ɔbazɛkye bɛ bɔkɔɔ kenle bie. (Dwuudu 6) Kakye kɛ, tɛ yɛ ngomekye a yɛlɛko konle ne a. Gyihova ɛlɛmaa ye anwumabɔvolɛ ne mɔ abɔ yɛ nwo bane. (2 Arelemgbunli 6:15-17) Yɛbahola yɛanyia anwodozo kɛ, Gyihova baboa yɛ yeamaa yɛali Seetan nee mbɔnsam ne mɔ anwo zo konim.—1 Pita 5:6, 7; 2 Pita 2:9.
19 Noko saa Seetan nee mbɔnsam ne mɔ ɛlɛmaa yɛanwu amaneɛ a, ɛnee duzu ati a Nyamenle ɛtɛsɛkyele bɛ a? Bɛbabua kpuya ɛhye wɔ tile bieko anu.


text:
Bɛbuale awolɛndoazo mɔɔ anzo yɛ se la fɔlɛ (16-24)
Gyisɛse ye ɔ Ze ayɛlɛ kɛ ɔdie bɛlɛvoma (25-27)
Gyisɛse gyɛnvayile ne maa bɛ nwo tɔ bɛ (28-30)
11 Mekɛ mɔɔ Gyisɛse maanle ye ɛdoavolɛma 12 ne adehilelɛ wiele la, ɔvile ɛkɛ ne kɛ ɔkahilehile na yeaha edwɛkɛ ne wɔ bɛ azua ne mɔ azo.2 Mɔɔ Dwɔn la efiade na ɔdele gyima mɔɔ Kelaese ɛlɛyɛ la, ɔzoanle ye ɛdoavolɛma3 ɔmaanle bɛhɔbizale ye kɛ: “Wɔmɔ a ɛle Ahenle Mɔɔ Ɛlɛba La, anzɛɛ yɛmaa yɛ nye ɛla awie fofolɛ ade ɔ?”4 Gyisɛse buale bɛ kɛ: “Bɛzia bɛhɔ na bɛhɔha mɔɔ bɛde nee mɔɔ bɛnwu ye la bɛhile Dwɔn kɛ:5 Anyenzinliravolɛma nwu debie yɛɛ abuburama tia, kokobɛvolɛma te kpɔkɛ yɛɛ anzondiliravolɛma te edwɛkɛ, bɛdwazo mowuamra yɛɛ bɛka edwɛkpa ne bɛkile ehyiavolɛma.6 Anyelielɛ a le awie mɔɔ ɔnrɛlua me nwo zo ɔnrɛdɔ aze la.”7 Mɔɔ bɛdɔle adenle zo kɛ bɛkɔ la, Gyisɛse bɔle ɔ bo hanle Dwɔn anwo edwɛkɛ hilele menli dɔɔnwo ne kɛ: “Duzu a bɛhɔle ye ɛnleanlɛ wɔ fienemgbole ne anu a? Ndɔ baka* mɔɔ anwoma ɛlɛkpusu ye la ɔ?8 Ɛnee duzu a bɛhɔle ye ɛnleanlɛ a? Nrenyia mɔɔ wula tɛladeɛ kpalɛ la ɔ? Nea, menli mɔɔ wula adɛladeɛ kpalɛ* la wɔ arelemgbunli azua nu.9 Ɛnee duzu ati a bɛhɔle a? Bɛhɔnleanle ngapezonli ɔ? Ɛhɛe, ɔle zɔ, na meka meahile bɛ kɛ ɔtɛla ngapezonli bɔbɔ.10 Ɛhye a le ahenle mɔɔ bɛhɛlɛ ɔ nwo edwɛkɛ kɛ: ‘Nea! melɛsoa me ɛbɔfoɔ meamaa yealimoa ɛ nyunlu, na yemɔ a ɔbaziezie wɔ adenle nu yeamaa wɔ a!’11 Nɔhalɛ nu meka meahile bɛ, wɔ menli mɔɔ mraalɛ ɛwo bɛ la anu, awie biala ɛtɛdwazole mɔɔ le kpole tɛla Dwɔn Sɔnevolɛ ne a, noko awie mɔɔ le ekyi wɔ anwuma Belemgbunlililɛ ne anu la le kpole tɛla ye.12 Ɔvi Dwɔn Sɔnevolɛ ne mekɛ zo badwu ɛnɛ, anwuma Belemgbunlililɛ ne a le bodane mɔɔ menli ɛlɛpele adwu nwo a, na bɛdabɛ mɔɔ bɛlɛpele bɛadwu nwo la sɔ nu ɛsesebɛ.13 Ɔluakɛ Ngapezoma ne nee Mɛla ne amuala, hanle ngapezo radwule Dwɔn anwo zo;14 na saa bɛkulo kɛ bɛdie bɛto nu a, yemɔ a le ‘Yilaegya ne mɔɔ bara la.’15 Bɛmaa mɔɔ lɛ ɛnzolɛ la ɛdie.16 “Nwane anwo a menva awolɛndoazo ɛhye mendo a? Ɔle kɛ ngakula mɔɔ bɛde gua zo na bɛlɛtea nu bɛavɛlɛ bɛ gɔnwo mɔ17 kɛ: ‘Yɛbɔle edwɛne yɛmaanle bɛ noko bɛanzi agole, yɛdole alɔbɔlɛ edwɛne noko bɛanli nyane.’18 Zɔhane ala a Dwɔn rale la, yeanli yɛɛ yeanno, noko menli se, ‘Ɔlɛ sunsum ɛtane.’19 Sonla ra ne ɛra, ɔdi yɛɛ ɔno, noko menli se, ‘Nea! Nrenyia adidikpoku nee nzanli, adwuledievolɛma nee ɛtanevolɛma agɔnwo.’ Noko, nrɛlɛbɛ dua mɔɔ vi ye gyimayɛlɛ nu ba la azo di benle.”20 Akee ɔbɔle ɔ bo ɔdeanle azua mɔɔ ɔyɛle nwanwane gyima dɔɔnwo wɔ zo la, ɔluakɛ bɛannu bɛ nwo:21 “Koleezen, gyakɔ! Bɛteseeyeda, gyakɔ! ɔluakɛ nwanwane gyima mɔɔ bɛyɛle ye wɔ zo la, saa bɛyɛle ye wɔ Taya nee Saedɛn a, anrɛɛ bɛnlunle bɛ nwo bɛhedale ɛrele na bɛbɔle nzonle dɛbadɛba.22 Noko meka meahile bɛ kɛ, wɔ Ndɛnebualɛ Kenle ne, ɔbayɛ bɛtɛɛ yeamaa Taya nee Saedɛn yeadɛla bɛ.23 Na wɔmɔ Kapɛnayɛm, bɛbamaa wɔ zo bɛahɔ anwuma ɔ? Nla* nu a ɛbadwu wɔahɔ a; ɔluakɛ saa nwanwane ninyɛne mɔɔ bɛyɛle ye wɔ wɔ nu la, bɛyɛle ye wɔ Sodɔm a, anrɛɛ ɛnɛ nee ɛnɛ ala ɔtɛbɔ ɛkɛ.24 Noko meka meahile bɛ, wɔ Ndɛnebualɛ Kenle ne, ɔbayɛ bɛtɛɛ yeamaa Sodɔm yeadɛla wɔ.”25 Mekɛ zɔhane, Gyisɛse zele kɛ: “Egya, anwuma nee azɛlɛ Menle, meye wɔ ayɛlɛ wɔ bagua nu, ɔluakɛ wɔva ninyɛne ɛhye mɔ wɔvea nrɛlɛbɛvolɛma nee nwomama na wɔye wɔhile ngakula.26 Ɛhɛe, O Egya, ɔluakɛ ɛnee ɛhye a le adenle mɔɔ ɛ nye die nwo a.27 Me Ze ɛva ninyɛne kɔsɔɔti ɛmaa me, na awie biala ɛnze Ralɛ ne kpalɛ kɛ Selɛ ne; yɛɛ awie biala ɛnze Selɛ ne kpalɛ kɛ Ralɛ ne nee awie biala mɔɔ Ralɛ ne kulo kɛ ɔda ye ali ɔkile ye la.28 Bɛdabɛ mɔɔ bɛvɛ na bɛzo adesoa la amuala, bɛrɛla me nwo ɛke, na mebamaa bɛalie bɛ menle.29 Bɛva me gyɛnvayile ne bɛdo bɛ kɔme zo na bɛzukoa me, ɔluakɛ mele bɛtɛɛ yɛɛ mebɛlɛ me nwo aze wɔ ahonle nu, na bɛ nwo* kɛdɔ bɛ.30 Na me gyɛnvayile ne ɛmmaa bɛ kɔme ɛnyɛ bɛ nyane, yɛɛ me adesoa ɛnyɛ ɛnlomboɛ.”


text:
ESUADZE 1
Ebɛnadze Nye Asɛmpa No?
1. Ebɛn asɛm na ofi Nyankopɔn nkyɛn no?
Nyankopɔn pɛ dɛ nyimpa dzi dɛw wɔ asetsena mu wɔ asaase do. Ɔdɔ a ɔwɔ ma adasamba ntsi na ɔbɔɔ asaase nye biribiara a ɔwɔ do no. Ɔnnkɛkyɛr ma oeetu anamɔn ama nyimpa a wɔwɔ asaase do beebiara eenya asetsena a odzi mu. Obeyi ndzɛmba a ɔdze amandzehu ba biara efi hɔ ama adasamba.
Nyimpa tumdzi biara nnyi hɔ a etum eyi emumuyɛsɛm, yarba anaa owu efi hɔ. Naaso, asɛmpa bi wɔ hɔ ma hɛn. Ɔnnkɛkyɛr, Nyankopɔn beyi nyimpa tumdzi nyina efi hɔ na ɔdze no tumdzi abɛhyɛ ananmu. Hɔn a wɔbɛtsena Nyankopɔn tumdzi ase no benya enyigye na apɔwmudzen a odzi mu.
2. Ebɛnadze ntsi na ɔsɛ dɛ yɛyɛ ntsɛm tsie asɛmpa no?
Sɛ Nyankopɔn yi ndzebɔnyɛfo fi asaase do nkotsee dze a, amandzehu bɔbɔ adze. (Zephaniah 2:3) Ebɛn aber na asɛm yi bɛyɛ hɔ? Nyankopɔn n’Asɛm ahyɛ tsebea a ɔyɛ hu a adasamba wɔ mu ndɛ no ho nkɔm. Ndzebɔnyɛ a ɔrokɔ do wɔ asaase do beebiara no dzi dase dɛ, ber a Nyankopɔn bɔwosow no ho no abɛn.
3. Ebɛnadze na ɔsɛ dɛ yɛyɛ?
Ɔsɛ dɛ yesũa Nyankopɔn ho adze wɔ n’Asɛm Bible no mu. Bible no tse dɛ krataa a egya bi a ɔwɔ ɔdɔ akyerɛw abrɛ hɛn. Ɔma yehu mbrɛ yebotum enya asetsena mu enyigye ndɛ nye onnyiewiei nkwa wɔ asaase do ndaamba. Ɔyɛ nokwar dɛ mboa a irinya ma aatse Bible no ase no, nyimpa binom enyi nnkɛgye ho. Naaso, Nyankopɔn abɔ anohoba dɛ ɔbɛma hɛn ndaamba asetsena a odzi mu, ntsi ɔnnsɛ dɛ yɛma nkorɔfo siw hɛn kwan dɛ yebosũa Bible no.
Sũa Pii
BIBLE ADZESŨA HO NHYEHYƐƐ
Ebɛnadze Ntsi Na Ɔsɛ Dɛ Isũa Bible No?
Nyimpa ɔpepem pii a wofi wiadze nyina enya asetsena mu nsɛmbisa a ohia no ho mbuae efi Bible no mu. Ana epɛ dɛ eyɛ hɔn mu kor?


text:
Korintofo I 6Nkwa Asem (NA-TWI)
Nsamena wo nua
6 Sɛ akasakasa ba onua ne onua ntam a, adɛn nti na mokɔ abosonsomfo atemmufo anim ma wobu mo atɛn bere a anka ɛsɛ sɛ moma Onyankopɔn nkurɔfo siesie mo ntam? 2 Munnim sɛ Onyankopɔn nkurɔfo na wobebu wiase atɛn? Na sɛ, ɛsɛ sɛ mubu wiase atɛn a, morentumi mmu nsɛm nketenkete atɛn? 3 Munnim sɛ yebebu abɔfo atɛn? Mpɛn ahe na yemmu asetena mu nneɛma atɛn? 4 Na sɛ nsɛm a ɛte saa ba a, nnipa a wonni dibea wɔ asafo no mu na mobɛma wɔasiesie? 5 Ɛyɛ animguase ma mo! Minim yiye sɛ ɛnyɛ dɛn ara a, onyansafo baako bi wɔ mo mu a obetumi adi onua ne onua ntam asɛm. 6 Ɛsɛ sɛ wɔfa saa kwan yi so no, onua de onua kɔ asennii ma wɔn a wonni gyidi di, bua asɛm no.
7 Sɛ mutumi de mo ho mo ho kɔ asennii a, na ɛkyerɛ sɛ moadi nkogu. Adɛn nti na mompɛ sɛ obi yɛ mo bɔne? Enye sɛ obi besisi mo? 8 Nanso mo ara mutwa mo ho yɛ mo ho mo ho bɔne, sisi mo ho ne mo nuanom mpo.
9 Mo ara munim sɛ ɔdebɔneyɛfo no renkɔ Onyankopɔn ahenni no mu. Munnsisi mo ho mo ho; mo a mo suban nye, anaa mo a mosom ahoni, anaa aguamammɔfo anaa mmarima a wɔne mmarima da, 10 anaa asisifo, anaa aniberefo, anaa akɔwensafo, anaa mo a mosɛe afoforo din, anaa akorɔmfo no mu biara no rennya kyɛfa biara wɔ Onyankopɔn ahenni no mu. 11 Na mo mu bi te saa. Nanso wɔahohoro mo bɔne. Wɔde mo ama Onyankopɔn. Ɛnam Honhom Kronkron no ne Awurade Yesu Kristo din mu nti, wɔasiesie mo ne Onyankopɔn ntam.
12 Obi se, “Mewɔ ho kwan sɛ meyɛ nea mepɛ.” Ɛwom saa; nanso ɛnyɛ biribiara na eye ma wo. Metumi aka se, “Mewɔ ho kwan sɛ meyɛ biribiara.” Nanso meremma biribiara ho kwan ma ɛmfa me akoa. 13 Obi foforo nso bɛka se, “Aduan wɔ hɔ ma yafunu na yafunu nso wɔ hɔ ma aduan.” Ɛyɛ nokware; nanso Onyankopɔn bɛma ne nyinaa aba awiei. Ɛnsɛ sɛ onipa de ne nipadua yɛ bɔne, na mmom, ɛsɛ sɛ ɔde som Awurade, na Awurade nso som nipadua no. 14 Onyankopɔn maa Awurade sɔre fii awufo mu na ɔno nso nam ne tumi so bɛma yɛn nso asɔre afi awufo mu.
15 Munim sɛ mo nipadua no yɛ Kristo nipadua no fafa bi. Memfa Kristo nipadua fa bi minsi obi a ɔbɔ aguaman nipadua ananmu anaa? Ɛrenyɛ ye. 16 Anaa ebia na munnim sɛ onipa a ɔde ne nipadua fa bi si oguamanfo de anan mu no nso bɛyɛ oguamanfo? Kyerɛwsɛm no da no adi se, “Wɔn baanu no nyinaa yɛ nipadua koro.” 17 Nanso onipa a ɔde ne ho bata Awurade ho no ne no yɛ baako honhom mu.
18 Mommmɔ aguaman. Bɔne biara a onipa bɛyɛ no nka ne nipadua no, nanso onipa a ɔbɔ aguaman no sɛe ɔno ankasa ne nipadua. 19 Munnim sɛ mo nipadua no yɛ Honhom Kronkron no asɔredan a ɔte wo mu a Onyankopɔn na ɔde maa wo? Woyɛ Onyankopɔn dea; 20 ɔtɔɔ wo bo bi. Enti fa wo nipadua no hyɛ Onyankopɔn anuonyam.


text:
Nnwom 62Nkwa Asem (NA-TWI)
Gyidi a ɛwɔ Onyankopɔn banbɔ mu
62 Metwɛn boasetɔ mu sɛ Onyankopɔn nnye me nkwa. Mede me ho to ɔno nko ara so. 2 Ɔno nko ara na ɔbɔ me ho ban gye me nkwa; ɔyɛ me gyefo enti obiara renni me so nkonim. 3 Mobɛkɔ so akɔ onipa a n’ahoɔden nnu ɔfasuw a abu agu yi so akosi da bɛn? 4 Pɛ ara na mopɛ sɛ motwe no fi n’anuonyam mu ba fam; mo ani gye atoro ho. Moka nhyira nsɛm mo ano a, mo koma mu de, modome no. 5 Onyankopɔn nko ara na mede me ho to ne so. M’anidaso wɔ ne mu. 6 Ɔno nko na ɔbɔ me ho ban gye me nkwa; ɔyɛ me gyefo na obiara rentumi nni me so nkonim.
7 Me nkwagye ne m’anuonyam gyina Onyankopɔn so; ɔyɛ me gyefo; ɔyɛ me guankɔbea. 8 Me nkurɔfo, daa momfa mo ho nto Onyankopɔn so. Ka wo haw nyinaa kyerɛ no efisɛ, ɔyɛ yɛn guankɔbea. 9 Nnipa nyinaa te sɛ home mu tutuw; akɛse ne nkumaa nyinaa nka hwee. Fa wɔn gu nsania so, na wɔnkari hwee. Wɔn mu yɛ hare te sɛ ɔhome mu mframa.
10 Mfa wo ho nto basabasayɛ so; nnya anidaso sɛ korɔn bɛma woanya biribi. Na sɛ w’ahonya dɔɔso mpo a, mfa wo ho nto so. 11 Mate mpɛn pii sɛ Onyankopɔn ka se, tumi yɛ ne de 12 enti ne dɔ so ntew. W’ankasa, O Awurade, tua obiara ka sɛnea ne nneyɛe te pɛpɛɛpɛ.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
Atiridii
Atiridii yɛ yare bi a ɛfa ntomtom so na ɛba, na etumi kyere nnipa ne mmoa afoforo a nea ɛde ba ne mmoa nketenkete bi a wɔfrɛ wɔn protozoans.[1] Atiridii kyere obi a, onii no ho yɛ hyew, ɔte nka sɛ w'abrɛ, ɔfefe, anaa onya tipae. Sɛ ɛmu yɛ den a, ɛbetumi ama nea wɔfrɛ no Jaundice, twitwahwe, ne owu mpo.[2] Yare no name ntomtom ka so na ɛba, na efi ase fi bɛyɛ nna du kosi nna dunnum. Sɛ obi nya Atiridii na woansa ne ho yare yiye a, ebetumi asan aba biom bere kɔ so no[1] Sɛ obi nyaa bi na ɛnkyɛe a, sɛ Atiridii no kye no a, ano renyɛ den te sɛ kan no. Sɛ obi nyaa Atiridii no akyɛ de a, sɛ ebi kye no a, emu betumi ayɛ den paa.[2]
Nea ɛbɛboa na obi ntumi nya saa yare yi ɛne sɛ ɔbɛda ntontom adan mu, ɔde nku a ɛpam ntontom bɛsra, ne akwan ahorow so te sɛ, ntontom aduru a wɔde bɛpete wɔn dan mu na woato nsunsu a ɛtataa mmeae a ɛbenbɛn.[2] Nnuru pii wɔhɔ a ɛboa ma obi nya atiridii wɔ mmeae a abu so mpo. Nnuru bi te sɛ sulfadoxine/pyrimethamine yɛ ma mmofra nkumaa ne afei apenfo a wonyinsɛn nkyɛe pii. Ɛnfa ho mmɔden biara no, wontumi nyaa atiridii ano aduro koro pɛ a ɛbɛma obi ntumi nya saa yare no. [1] Ɔkwan a ɛfata paa a obi bɛfa so asa ne ho yare ne sɛ ɔbɛnom atiridii-kotia nnuru a ebi ne artemisinin.[1][2] Aduru a ɛtɔ so mmienu bi ne mefloɛuine, lumefantrine, anaa sulfaxoxine/pyrimethamine.[3] Quinine nso sɛ wode ka doɔycycline ho a, wobetumi de asi artemisinin anan mu.[3] Ɛho hia paa sɛ, wɔ mmeae a atiridii tumi nya nkurɔfo paa no, wobɛbɔ mmɔden sɛ wobɛhwɛ sɛ ɛyɛ ampa sɛ atiridii na akye onipa bi, ansa na woama no nnuru, efisɛ, atiridii mmoawa no aso ayɛ den na mpo, ebi wɔ hɔ a, aduru biara kɛkɛ ntumi wɔn. Mmeae bi te sɛ Southeast Asia no, atiridii aduru te sɛ artemisinin mpo nyɛ adwuma sɛ mpo obi nom a.[1]
Contents
Nea Ɛma yehu sɛ obi anya atiridii[sesa | edit source]
Neɛ ɛma obi hu sɛ woanya atiridii no tumi fi ase bɛyɛ nna 8-25 ntam;[4] nanso, ebetumi ayi ne ho adi akyiri wɔ wɔn a wɔtaa fa nnuru a wode si atiridii ano kwan no.[5] Sɛ ɛrefi ase a, ɛda ne ho adi te sɛ obi a woanya ti yare na ne hwene mu fi nsu;,[6] na mpo ebetumi asɛ yare ahorow te sɛ septicemia, gastroenteritis, and viral diseases.[5] Emu bi ne, tipae, ahowosow, apɔwsoapɔwso yaw, afefe, mogya so tew, ne how yɛ hyew, ne ade tɔ obi so[7]
Ade biako a wɔde hyɛ no nsow sɛ obi anya atiridii ne sɛ ne ho yɛ hyew prɛko pɛ, a ahopopo di akyiri. Afei ɔte nka sɛ ahuhuro de no.
[2]
Nsunsuanso[sesa | edit source]
Atiridii ho nsunsuanso nyɛ koraa. Neɛ ɛka ho bi ne obi home a ɛho ba asɛm. Eyi tumi si wɔ mpanyinfo bɛyɛ ɔha mu nkyem 25, ne wɔ mmofra mu no, ɔha mu nkyem 40.
Atiridii wɔ abaatan mu ka ho bi na apenfo tumi pɔn wɔn mma wɔ awo mu, anaa mmofra no wu wɔ wɔn wo akyi pɛɛ, anaa mpo nyinsɛn a ɛsɛe, anaa mmofra a wɔbɛwo wɔn na wosua.
Sɛnea wobɛkwati Atiridii[sesa | edit source]
Akwan ahorow a wobetumi afa so akwati atiridii ne aduru a wobɛnom so, na woatwe wo ho afi ntontom a wɔbɛka wo so. Wɔnni aduru biara a wonom a ɛremma wonya atiridii. Sɛ nnipa bebree te baabi a, etumi ma ntontom dɔɔso, na ɛno tumi ma atiridii tumi nya nkɔanim. Sɛ obi wɔ yare yi bi a, na ntontom ka no a, na woagye atiridii no afi onii no hɔ de akɔma obi foforo. Sɛ wotumi kwati saa nneɛma yi a, ɛbɛma kakrakakra, atiridii ase atu afi America atifi fam, Europa, ne Apue Mfimfini mmeae bi. Nanso agye sɛ wotu atiridii mmoawa no fi wiase nyinaa, ɛnte saa, ɛbere kɔ so no, ɛbɛsan aba biom. Wɔ mmea bi a nnipa akyere so no, ɛbɛyɛ den sɛ wobetu atiridii ase efisɛ wɔ bere a nnipa redɔɔso wɔ baabi no, na ɛrema atiridii ase tu ayɛ den.
Sɛ obi bɔ ne ho ban fi atiridii ho a, saa yɛ sen sɛ obi bɛko atia atiridii no wɔ bere a woanya bi. Nea ehia kɛse no bi ne sɛ wɔbɛtrɛw mu adu akyiri wɔ mmeae a ohia abu so wɔ hɔ. There is a wide difference in the costs of control (i.e. maintenance of low endemicity) and elimination programs between countries.
Wɔ mmeae a atiridii wɔ no, mmofra a wonnuu mfe anum mogya so taa tew, asiane atiridii yare no nti. Sɛ wɔma mmofra a wɔwɔ mmeae a ɛte saa no nnuru a ɛboa ma wonya mogya a, ɛnkyɛ na wɔn ho ayɛ den, na ɛboa ma ɛho renhia sɛ wode oyarefo no bɛkɔ ayeresabea mpo.
Mosquito control[sesa | edit source]
Ade biako a wɔde tew atiridii yare no so ne sɛ wosi kwan ma ntomtom no bɛkɔ so ayɛ bebree. Obi pɛ sɛ ɔbɔ ne ho ban a, wotum ne aduru bi a wɔfrɛ no DEET anaa picaridin di dwuma. Ntoma a wɔda mu na ɛbɔ obi ho ban wɔ atiridii ho ne ɔkwan biako na wɔkyerɛ sɛ ɛbɔ adwuma paa. Obi nya atiridii pɛ, na wohu sɛ woanya bi a, aduru a wɔfrɛ no artemisinin-based combination therapies (ACTs) tumi boa nso.
Ntomtom net boa pam ntomtom fi nnipa ho, bere a wɔada no. Wɔtaa hyɛ saa net yi aduru, sɛnea sɛ ntomtom no ho ka pɛ a, na akum no. Nea wɔahyɛ no aduro no, wɔkyerɛ sɛ ɛso wɔ mfaso mpɛn abien sen nea enni bi no. Wɔ afe 2000 kosi 2008 mfe mu no, wɔkyerɛ sɛ ntomtom ntama a woahyɛ no aduru no gyee mmofra bɛboro 250,000 wɔ Africa Atɔe fam nkoaa. Mfie ɔha mu nkyem dummiensa biara wɔ ntomtom ntama a woahyɛ no aduru no bi wɔ Africa Atɔe fam, sɛ wɔbɛka a.


text:
ƐZUKOALƐDEƐ 26
Kɛzi Yɛkola Yɛboa Yɛmaa Bɛsiezie Belemgbunlililɛ Asalo Ɛkɛ Ɛ?
Nyamenle duma nwuanzanwuanza ne la Gyihova Alasevolɛ Belemgbunlililɛ Asalo biala azo. Ɛhye ati, yɛte nganeɛ kɛ saa yɛboa yɛmaa sua ne anwo te, ɔyɛ kɛnlɛma mɔɔ debie ɛtɛsɛkyele wɔ nwolɛ la a ɔle enililɛ nee yɛ ɛzonlenlɛ nwuanzanwuanza ne foa mɔɔ hyia a. Awie biala bahola aboa.
Bɛkpɔne debiezukoalɛ a tu ɛ nwo maa siezie ɛkɛ. Bɛkpɔne debiezukoalɛ biala a, mediema mrenya nee mraalɛ fa anyelielɛ siezie Belemgbunlililɛ Asalo ɛkɛ. Bɛye kenle ko wɔ siane ne anu bɛfa bɛsiezie ɛkɛ ne kpalɛ. Kpanyinli anzɛɛ sonvolɛ nea gyima ne azo, na ɔkile ninyɛne mɔɔ ɔwɔ kɛ bɛyɛ la. Menli nea gyima mɔɔ wɔ ɛkɛ la, na bɛtu bɛ nwo bɛmaa bɛkpoa, bɛkpuda na bɛkyikyi azɛlɛ ne anwo, bɛkyikyi mbia nwo, bɛsiezie bɛ boɛ, bɛsiezie abialeɛ ne na bɛfa ayile bɛgua ɛkɛ, bɛkpuda nvɛnzɛlɛ nee neanleɛ nwo, bɛfuandi ewula bɛgua, anzɛɛ bɛsiezie nwolɛ nee alie ne anwo. Ɛvolɛ biala, bɛye kenle ko bɛsie ɛkɛ bɛfa bɛyɛ gyima dɔɔnwo wɔ ɛkɛ. Saa yɛmaa yɛ mra yɛ gyima ɛhye mɔ bie a, ɔmaa bɛnyia ɛbulɛ bɛmaa ɛleka mɔɔ yɛsonle la.—Nolobɔvo ne 5:1.
Boa maa bɛyɛ debie biala mɔɔ ɛzɛkye la boɛ. Ɛvolɛ biala, bɛneɛnlea Belemgbunlililɛ Asalo ne anu nee nwolɛ kpalɛ. Bɛneɛnlea nwolɛ bɛwie a, bɛyɛ ngyehyɛleɛ bɛsiezie ɛkɛ dahuu na bɛyɛ sua ne boɛ, amaa bɛambɔ kakɛ mgbane. (2 Edwɛkɛsisilɛ 24:13; 34:10) Belemgbunlililɛ Asalo mɔɔ nwolɛ le bɔkɔbɔkɔ na bɛsiezie nwolɛ kɛnlɛma la le ɛleka mɔɔ ɔfɛta kɛ yɛsonle yɛ Nyamenle ne a. Saa yɛyɛ gyima ɛhye bie a, yɛfa yɛkile kɛzi yɛlɛ Gyihova nee ɛleka mɔɔ yɛsonle anwo ɛlɔlɛ la. (Edwɛndolɛ 122:1) Ɛhye noko maa bɛbɔ yɛ duma kpalɛ wɔ ɛleka mɔɔ yɛwɔ la.—2 Kɔlentema 6:3.
Duzu ati a ɔnle kɛ yɛbu yɛ nye yɛgua ɛleka mɔɔ yɛsonle la azo a?
Ngyehyɛleɛ boni a bɛyɛ bɛfa bɛsiezie Belemgbunlililɛ Asalo ɛkɛ a?
Sukoa Dɔɔnwo
DEBIEZUKOALƐ
Duzu A Kɔ Zo Wɔ Gyihova Alasevolɛ Ayia Bo A?
Nea kɛzi yɛsonle la.


text:
MGBAVOLƐ NEE MBƐLƐRA BIZA KƐ
Duzu A Ɔwɔ Kɛ Menwu Ye Wɔ Texting Nwo A?
:-) Saa ɛfa text message ɛdi gyima nrɛlɛbɛ nu a, ɔbahola yeayɛ adenle kpalɛ mɔɔ ɛdua zo ɛ nee ɛ gɔnwo mɔ di adwelie a.
:-( Saa wɔanva wɔanli gyima nrɛlɛbɛ nu a, ɔbahola yeazɛkye ɛ nee ɛ gɔnwo mɔ avinli nee wɔ duma.
Edwɛkɛ ɛhye baha mɔɔ ɔhyia kɛ ɛnwu ye wɔ ɛhye mɔ anwo la
Edwɛkɛ bieko mɔɔ wɔ nu:
Awie mɔɔ ɔwɔ kɛ ɛkɛlɛ ye message
Mgbavolɛ nee mbɛlɛra dɔɔnwo suzu kɛ text message le adenle titili mɔɔ bɛdua zo bɛdi adwelie a. Text message maa ɛkola ɛ nee awie biala mɔɔ ɛlɛ ye nɔma la di adwelie, kyesɛ wɔ awovolɛ ɛnlie ɛndo nu.
“Me papa ɛngulo kɛ me nee me diema raalɛ ne nee mrenyia badendɛ wɔ yɛ moba fonu ne mɔ azo. Saa yɛkpondɛ kɛ yɛ nee mrenyia tendɛ a, kyesɛ yɛfa fonu ne mɔɔ gyi yɛ asalo ɛkɛ ne la wɔ mekɛ mɔɔ awie mɔ wɔ ɛkɛ la.”
—Lenore.
Mɔɔ ɔwɔ kɛ ɛnwu ye la: Saa ɛfa wɔ nɔma ɛmaa awie biala mɔɔ ɛbanwu ye la a, edwɛkɛ bahola ado wɔ.
“Saa wɔannea boɛ wɔ menli mɔɔ ɛfa wɔ nɔma ɛmaa bɛ la anwo a, bɛbahola bɛava message anzɛɛ nvoninli mɔɔ ɛngulo la bɛanwa wɔ.”
—Scott.
“Saa ɛta ɛfa text message ɛnwa awie mɔɔ ɛ nee ye awodeɛ ɛnle ko la a, ɔnrɛhyɛ ɛbanyia ɔ nwo ɛhulolɛ.”
—Steven.
Baebolo ne ka kɛ: “
Sonla mɔɔ anye gyi ɔ ti anwo la nwu munzule na ɔtwe ɔ nwo ɔfea.” (Mrɛlɛbulɛ 22:3) Saa ɛmaa ɛ nye da ɛkɛ a, ɛbahoati ngyegyelɛ dɔɔnwo.
Edwɛkɛ mɔɔ zile: “
Menvale kakula kpavolɛ bie agɔnwolɛ, na ɛnee yɛdua text message zo yɛdi adwelie mekɛ dɔɔnwo. Menzuzule kɛ yɛle agɔnwolɛ kpalɛ ala. Meannwu ye kɛ nvonleɛ wɔ nwolɛ kɔkpula kɛ ɔhanle ɔhilele me kɛ yenyia me nwo ɛhulolɛ la. Akee menwunle ye kɛ, anrɛɛ ɔnle kɛ me nee ye tu na mefa text message dɔɔnwo menwa ye kɛ mɔɔ menyɛle la.”
Suzu nwolɛ nea: Ɛnea a kɛzi edwɛkɛ mɔɔ kpavolɛ ne hanle la baha ɔ nee Melinda agɔnwolɛvalɛ ne ɛ?
Wɔ adenle fofolɛ zo! Duzu a anrɛɛ ɔwɔ kɛ Melinda yɛ amaa ɔ nee kakula kpavolɛ ne ayɛ agɔnwolɛ ala ɛ?
Edwɛkɛ mɔɔ ɔwɔ kɛ ɛkɛlɛ
Kɛmɔ ɔnyɛ se kɛ ɛbava text message wɔanwa awie, yɛɛ kɛmɔ saa ɛnyia bie a ɔmaa ɛ nye die la ati, ɔmaa ɛ rɛle fi kɛ bie a menli bade mɔɔ wɔhɛlɛ la abo wɔ adenle fofolɛ zo.
Mɔɔ ɔwɔ kɛ ɛnwu ye la: Awie bahola ade edwɛkɛ mɔɔ wɔ message nu la abo wɔ adenle fofolɛ zo.
“Ɛnrɛhola ɛnrɛnwu kɛzi ahenle mɔɔ hɛlɛle edwɛkɛ ne la te nganeɛ la nee ɔ ne, yɛɛ bie a ɛnrɛde sɛkɛlɛneɛ ngyikyi bie mɔ mɔɔ ɔvale ɔlile gyima wɔ message ne anu la abo. Ɔkola ɔfa ngyegyelɛ ɔba.”
—Briana.
“Meze ngakula mraalɛ bie mɔɔ bɛ duma ɛzɛkye na menli bu bɛ kɛ bɛfa bɛ nwo bɛtwilihwili mrenyia ɔlua text message mɔɔ bɛva bɛnwa ngakula mrenyia bie mɔ la ati.”
—Laura.
Baebolo ne ka kɛ: “
Tenlenenli dwenle na yeabua edwɛkɛ nwo.” (Mrɛlɛbulɛ 15:28) Duzu a ngɛlɛlera ɛhye maa yɛnwu ye a? Kenga wɔ edwɛkɛ ne anu bieko kolaa na wɔava wɔanwa!
Mekɛ mɔɔ ɔwɔ kɛ ɛkɛlɛ la
Fa nrɛlɛbɛ di gyima na nwu mekɛ kpalɛ mɔɔ ɔwɔ kɛ ɛfa message ɛnwa awie mɔ la.
Mɔɔ ɔwɔ kɛ ɛnwu ye la: Saa wɔannea mekɛ mɔɔ ɛfa ɛkɛlɛ message la kpalɛ a, menli babu wɔ kɛ ɛmbu debie na yeamaa ɛ gɔnwo mɔ ahwe bɛ nwo avi ɛ nwo.
“Ɔnyɛ se kɛ ɛ rɛle bavi mekɛ kpalɛ mɔɔ ɔwɔ kɛ ɛfa ɛkɛlɛ text message la. Bie a me nee awie ɛlɛbɔ adawu anzɛɛ yɛlɛdi aleɛ la ɛnee eza melɛkɛlɛ text message.”
—Allison.
“Esiane kpole wɔ nu kɛ ɛlɛka kale a ɛbatɛse awie. Saa wɔannea ɛ nyunlu a, kale ne bahola adɔ aze anzɛɛ azi debie.”
—Anne.
Baebolo ne ka kɛ: “
Debie biala lɛ ye ɛlobɔ, . . . mekɛ mɔɔ bɛyɛ koonwu, yɛɛ mekɛ mɔɔ bɛtendɛ.” (Nolobɔvo ne 3:1, 7) Edwɛkɛ ɛhye fale ɛdendɛlɛ nwo noko eza ɔfale text message nwo!
Text message nwo nzuzulɛ
Awie mɔɔ ɔwɔ kɛ ɛkɛlɛ ye message
;-) Di wɔ awovolɛ adehilelɛ zo.
—Kɔlɔsaema 3:20.
;-) Mmafa wɔ fonu nɔma ɛmmaa awie biala mɔɔ ɛkɛyia ye la. Saa ɛfi ɛbulɛ nu ɛka ɛkile awie mɔ kɛ ɛnrɛva ɛ nwo edwɛkɛ nee wɔ fonu nɔma ɛnrɛmaa bɛ a, ɔbamaa wɔanyia subane mɔɔ ɔbaboa wɔ wɔ mekɛ mɔɔ wɔyɛ kpanyinli la.
;-) Nea boɛ kpalɛ na wɔanva text message mɔɔ kile kɛ wɔnyia ahenle anwo ɛhulolɛ la wɔannwa ye. Saa ɛnyia ahenle anwo ɛhulolɛ a, ɛ nwo babubu wɔ na wɔali nyane ala.
“Memaa me awovolɛ ɛnwu kɛ mefa me fonu ne medi gyima kpalɛ, yemɔti bɛdie bɛdi kɛ mebazi kpɔkɛ kpalɛ wɔ menli mɔɔ mefa me nɔma memaa bɛ la anwo.”
—Briana.
Edwɛkɛ mɔɔ ɔwɔ kɛ ɛkɛlɛ
;-) Kolaa na wɔabɔ ɔ bo kɛ ɛkɛlɛ wɔ edwɛkɛ ne la, biza ɛ nwo kɛ, ‘Asoo text message a le adenle kpalɛ mɔɔ ɔwɔ kɛ yɛdua zo yɛdi adwelie wɔ mekɛ ɛhye anu ɔ?’ Bie a ɔbayɛ kpalɛ kɛ ɛbavɛlɛ ahenle anzɛɛ ɛbahendɛ na ɛnwu ye a ɛ nee ye adendɛ.
;-) Mmakɛlɛ edwɛkɛ biala mɔɔ saa ɛgyi ahenle anyunlu a ɛnrɛhola ye ka la.
Sarah mɔɔ ɛli ɛvolɛ 23 la ka kɛ: “Saa ɛnrɛhola ye ka kile ahenle a, ɛnee mmakɛlɛ ɛnwa ye.”
“Saa awie fa nvoninli mɔɔ ɛnle kpalɛ la nwa wɔ a, ka kile wɔ awovolɛ. Ɔbabɔ ɛ nwo bane na yeamaa wɔ awovolɛ alie wɔ ali.”
—Sirvan.
Mekɛ mɔɔ ɔwɔ kɛ ɛkɛlɛ la
;-) Dimoa si mekɛ mɔɔ ɛnrɛva fonu ɛnrɛli gyima la anwo kpɔkɛ. Kakula raalɛ bie mɔɔ bɛfɛlɛ ye Olivia la ka kɛ: “
Saa mede ɛkponle nwo melɛdi aleɛ anzɛɛ melɛsukoa debie a, menva me fonu ne mendo me nwo ɛkɛ”.
“Yɛkɔ Kilisienema ayia a, menua ye amaa meangɔ nwolɛ.”
;-) Dwenle awie mɔ anwo. (Felepaema 2:4) Saa ɛ nee awie mɔ ɛlɛbɔ adawu a, mmatɛse awie.
“Meli mɛla memaa me nwo kɛ saa me nee me gɔnwo mɔ gua a, menrɛtɛse awie mɔ, kyesɛ edwɛkɛ ne hyia kpalɛ. Eza menva me nɔma memmaa menli mɔɔ menze bɛ kpalɛ la.”
—Janelly.


text:
So Wunim?
Tete no, sɛn na na wɔyɛ nhoma mmobɔwee? Dwuma bɛn na na edi?
Wokenkan Luka Asɛmpa no a, wubehu sɛ Yesu gyee Yesaia nhoma mmobɔwee no buee mu kenkanee, na ɔkenkan wiei no ɔsan bobɔwee. Afei nso bere a Timoteo rekɔ Paulo nkyɛn no, Paulo ka kyerɛɛ no sɛ, sɛ ɔreba a, ɔmfa nhoma mmobɔwee bi mmrɛ no.
Sɛn na na wɔyɛ nhoma mmobɔwee? Ná wotumi de mmoa nhoma yɛ bi, na na wotumi de mmɛw krataa nso yɛ bi. Sɛ wɔfa mmoa nhoma anaa mmɛw krataa dodow bi a, na wɔde aman (glue) akeka asi anim ma ayɛ tenteenten. Wowie a, wɔbobɔw fa dua ho. Nhoma mmobɔwee biara wɔ anim ne akyi; anim no na wɔkyerɛw. Enti wɔde baabi a wɔbɛkyerɛw no fa dua anaa poma ho bobɔw. Sɛ wɔrekyerɛw nhoma mmobɔwee no so a, wɔkyerɛw fi nifa kɔ benkum. Ɛkɔba sɛ nhoma mmobɔwee no ware a, wɔyɛ nnua anaa poma no mmienu; baako wɔ ti ha na baako nso wɔ ti nohoa.
Nhoma bi ka sɛ: “Mfaso a ɛwɔ nhoma mmobɔwee so ne sɛ, wotumi yɛ ma ɛyɛ tenten paa [bɛyɛ mita 10 (anammɔn 33)], na obi pɛ sɛ ɔkyerɛw nhoma bi mu nsɛm nyinaa gu baako so mpo a, ɛbɛyɛ yiye.” (The Anchor Bible Dictionary) Sɛ wofa Luka Asɛmpa no sɛɛ a, wobu akontaa sɛ, sɛ wɔrekyerɛw agu nhoma mmobɔwee so a, ebegye nhoma mmobɔwee a ne tenten yɛ mita 9.5 (anammɔn 31). Nhoma mmobɔwee no bi wɔ hɔ a, na wɔtenetene ano de ɔbo twitwiw ano no nyinaa ma ɛyɛ toromtorom, na afei wɔhyɛ no aduru.
Henanom na ɛbɛyɛ sɛ na wɔfrɛ wɔn “asɔfo mpanyin” a wɔkaa wɔn ho asɛm wɔ Kristofo Hela Kyerɛwnsɛm mu no?
Bere a asɔfodi hyɛɛ ase wɔ Israel no, na ɔbarima baako pɛ na ɔsom sɛ ɔsɔfo panyin. Sɛ obi yɛ ɔsɔfo panyin a, na ɔyɛ adwuma no ne nkwa nna nyinaa. (Numeri 35:25) Aaron ne ɔsɔfo panyin a odi kan. Ɛno akyi no, ɔsɔfo panyin biara babarima a odi kan na na odi ne papa ade. (Exodus 29:9) Ná Aaron asefo a wɔyɛ mmarima no mu bebree yɛ asɔfo, nanso wɔn mu kakraa bi na wɔbɛyɛɛ ɔsɔfo panyin adwuma no bi.
Bere a amanaman mufo bedii Israelfo so no, na ahemfo no tumi tu Yudafo sɔfo panyin no ade so de foforo si so bere biara a wɔpɛ. Nanso ɛkame ayɛ sɛ na wɔtaa yi ɔsɔfo panyin foforo no fi mmusua a agye din kakraa bi mu. Aaron abusua mu na na wɔtaa yi ɔsɔfo panyin no firi. Henanom na na wɔyɛ “asɔfo mpanyin” yi? Ná wobetumi ayɛ nnipa atitiriw a wɔwɔ asɔfodi no mu no. Asɔfodi no, na wɔakyekyɛ mu akuw 24 na na kuw biara wɔ ne panyin. Enti ɛbɛyɛ sɛ wɔn a na wɔdeda akuw ahorow no ano no na wɔbɛyɛɛ asɔfo mpanyin no; wɔn mu binom ne asɔfo mpanyin a wɔadi ade pɛn na wɔatu wɔn ade so. Wɔn mu baako ne Anas.
SUA PII
BIBLE NSƐMMISA HO MMUAE
Nnipa a Wɔkyerɛw Bible no, Yɛbɛtumi Ahu Wɔn Din Anaa?
Bible akyerɛwfo binom kaa sɛ wɔn nsɛm no fi Onyankopɔn, na ɔno na ɔmaa wɔn akwankyerɛ. Ebinom nso kaa sɛ wɔnyaa wɔn nsɛm fii abɔfo hɔ. Adɛn nti na ɛsɛ sɛ yɛgye nsɛm a wɔkyerɛwee no di?


text:
Nnwom 124Nkwa Asem (NA-TWI)
Onyankopɔn bɔ ne nkurɔfo ho ban
124 Sɛ Awurade nni yɛn afa a, anka yɛbɛyɛ dɛn? Bua, O Israel! 2 “Sɛ Awurade nni yɛn afa na yɛn atamfo baa yɛn so no a, 3 anka wɔn abufuhyew a etia yɛn no, wɔbɛmene yɛn anikann; 4 na anka nsuyiri no bɛtwe yɛn akɔ na nsu no akata yɛn so 5 ama ɔhweam a ano yɛ den no afa yɛn.”
6 Momma yɛnna Awurade a wamma yɛn atamfo ho kwan amma wɔansɛe yɛn no ase. 7 Yɛaguan te sɛ anomaa a wafi ɔbɔmmɔfo afiri mu afi. Afiri no abubu ama yɛanya kwan afi mu.
8 Yɛn mmoa fi Awurade a ɔbɔɔ soro ne asase no nkyɛn.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
Enye Hɛn Ndzi Nkitaho
Hɛn enyi gye ho dɛ yɛbɔboa obiara a n’enyi gye Bible no anaa hɛn wiadze nyina edwuma no ho no. Fa dɛm akwan ahorow yi no mu kor do na enye Jehovah Adasefo a wɔwɔ w’apaamu hɔ no ndzi nkitaho.
Hwehwɛ da a yɛdze bɛyɛ afrenhyia afrenhyia Nkaadzi a odzi hɔ no
Fa nsɛm a ɔwɔ ase ha yi do frɛ anaa kyerɛw krataa brɛ hɛn
Sierra Leone
Watch Tower Bible and Tract Society
PO Box 136
FREETOWN
SIERRA LEONE
+232 76-679-072
+232 77-850-790
+232 76-679-075
Mber A Wɔdze Yɛ Edwuma
Dwowda kesi Fida
Anapa 7:45 kesi ewiaber 4:45


text:
Luka 12Nkwa Asem (NA-TWI)
Nyaatwomyɛ ho kɔkɔbɔ
12 Nnipa mpempem kyeree so a wonnya baabi ntu wɔn nan nsi mpo no, Yesu ka kyerɛɛ n’asuafo no kan se, “Monhwɛ mo ho so yiye wɔ Farisifo nyaatwom a etɛ sɛ mmɔkaw no ho. 2 Biribiara a wɔyɛ no kokoam no bɛda adi na nea ahintaw no nso bepue. 3 Enti nea moaka wɔ sum mu no, wɔbɛte wɔ hann mu. Na nea moaka no asomsɛm wɔ adan mu no, wɔbɛbɔ no dawuru.
Onipa a munsuro no
4 “Me nnamfonom, mereka akyerɛ mo se, munnsuro wɔn a wokum nipadua na ɛno akyi wontumi nyɛ hwee bio no. 5 Na mɛkyerɛ mo nea ɛsɛ sɛ musuro no. Munsuro nea wakum onipadua no awie no ɔwɔ tumi sɛ ɔtow kyene amanehunu kurom. Mereti mu akyerɛ mo se, oyi na munsuro no.
6 “Wɔntɔn mmuruburu anum nnye sidi abien? Nanso Onyankopɔn werɛ remfi wɔn mu baako po da. 7 Mo tinhwi mpo, wɔakan ne nyinaa. Enti munnsuro, efisɛ, mosom bo sen mmuruburu dodow biara.
Kristo ne Honhom Kronkron
8 “Na mereka akyerɛ mo se, obiara a ɔbɛbɔ me din wɔ nnipa anim no, Kristo no nso bɛbɔ ne din wɔ Onyankopɔn abɔfo anim. 9 Na nea ɔbɛpa me nnipa anim no, me nso mɛpa no, Onyankopɔn abɔfo anim. 10 Obiara a ɔbɛkasa atia Kristo no, wɔde bɛkyɛ no. Nanso nea ɔbɛkasa atia Honhom Kronkron no de, wɔremfa nkyɛ no da.
11 “Sɛ wɔde mo ba mpanyin anim wɔ hyia adan mu a, munnnwinnwen nsɛm a mobɛka anaasɛ nea mode beyi mo ho ano no ho, 12 efisɛ, saa bere no ara mu Honhom Kronkron no bɛkyerɛ mo nea ɛsɛ sɛ moka.”
Adifudepɛ ho kɔkɔbɔ
13 Obi fi nnipa no mu ka kyerɛɛ Yesu se, “Kyerɛkyerɛfo, ka kyerɛ me nua na ɔne me nkyɛ agyapade a yɛn agya de agyaw yɛn no mu.”
14 Yesu buaa no se, “Damfo, hena na ɔyɛɛ me ɔtemmufo ne mo agyapadekyɛfo sɛ memmɛkyɛ mo agyapade mu mma mo? 15 Ɔtoaa so se, “Monhwɛ mo ho yiye wɔ adifudepɛ ho, efisɛ, onipa nkwa nnyina n’ahonya dodow a ɔwɔ so.”
16 Afei obuu wɔn bɛ yi se, “Ɔdefo bi wɔ hɔ a na ɔwɔ asase pa a ɛmaa no nnɔbae pii. 17 Esiane sɛ na ne nnɔbae no nkɔ pata a wabɔ no so nti, ɛyɛɛ no dadwene ma obisaa ne ho se, ‘Minnya baabi a mede me nnɔbae bebrebe yi begu yi, menyɛ no dɛn?’ 18 Afei ɔkae se, ‘Minim nea mɛyɛ. Mebubu m’apata yi nyinaa na mabɔ no akɛse de nea mewɔ nyinaa asie hɔ. 19 Na maka akyerɛ me kra se, ‘Ɔkra, ma w’ani nnye na didi, na nom efisɛ, wowɔ nneɛma pa pii a ɛbɛso wo mfe bebree!’
20 “Nanso Onyankopɔn ka kyerɛɛ no se, ‘Ɔkwasea! Anadwo yi, wobegye wo kra afi wo nsam, na hena na nneɛma bebree a woapɛ agu hɔ yi, wode begyaw no?’
21 “Ɛno nti, saa ara na obiara a ɔbɛboaboa agyapade ano de ne ho ato so no nyɛ ɔdefo Onyankopɔn anim ne no.”
Fa wo ho to Onyankopɔn so
22 Yesu ka kyerɛɛ n’asuafo no se, “Munnnwinnwen mo kra ho sɛ dɛn na mubedi anaa mo nipadua ho sɛ dɛn na mubefura. 23 Ɔkra som bo sen aduan na onipadua nso som bo sen ntama. 24 Monhwɛ kwaakwaadabi, wonnua aba ɛnna wontwa. Saa ara nso na wonni pata a wɔde wɔn nnɔbae sie so, nanso Onyankopɔn ma wɔn aduan di. Monsom bo nsen wɔn anaa?
25 “Munnnwinnwen mo nkwa ho. Mo mu hena na obetumi de da koro ato ne nna so? 26 Na sɛ muntumi nyɛ ade ketewaa a ɛte sɛɛ mpo a, adɛn na mudwinnwen nneɛma akɛse ho?
27 “Monhwɛ sɛnea sukooko nyin. Wɔnyɛ adwuma, ɛnna wɔnnwene ntama mfura. Nanso Salomo ahonya nyinaa mu, na onni ntama a ɛyɛ fɛ sɛ saa nhwiren no mu baako mpo. 28 Mo a mo gyidi hinhim, sɛ Onyankopɔn siesie wuram nhwiren a efifi nnɛ na ɔkyena awu no ho ma ɛyɛ fɛ a, adɛn nti na ɔrensiesie mo nso mo ho mma ɛnyɛ fɛ. 29 Saa ara nso na munnnwinnwen nea mubedi anaa nea mobɛnom ho. 30 Saa nneɛma yi na wiase amanaman pere hwehwɛ nanso mo de, mo agya nim sɛ eyinom nyinaa ho hia mo. 31 Enti monhwehwɛ Onyankopɔn Ahenni kan na ɔde eyinom nyinaa bɛma mo.
32 “Ekuw ketewaa, munnsuro, efisɛ, ɛyɛ mo agya no pɛ sɛ ɔde ahenni no bɛma mo. 33 Montontɔn mo ahode na monkyɛ ahiafo ade. Eyi bɛma mo agyapade a ɛwɔ soro no ayɛ pii. Monhyehyɛ mo agyapade wɔ soro, nea owifo ntumi nkowia na mfɔte ntumi nkɔwe. 34 Na nea wo agyapade wɔ no, ɛhɔ na wo koma nso wɔ.
Monwɛn
35 Munnyina pintinn na momma mo akanea nhyerɛn, 36 na monyɛ sɛ wɔn a wɔretwɛn wɔn wura a ɔkɔ ayeforohyia ase a, sɛ ɔba na ɔbɔ pon mu pɛ a, wobebue no ntɛm no. 37 Wɔn a wɔn wura no ba a ɔbɛba abɛto wɔn sɛ wɔretwɛn no no ani begye. Ɔbɛtow wɔn pon na ɔno ankasa asom wɔn. 38 Sɛ ɔba dasum anaa ahemanakye mpo a, asomfo a ɔbɛba abɛto wɔn sɛ wɔrewɛn no no, ani begye.
39 “Ɛsɛ sɛ muhu sɛ, sɛ ofiwura nim bere a owifo bɛba a, anka ɔbɛwɛn na owifo no annya ne ho kwan ammɛbɔ no korɔn. 40 Enti munsiesie mo ho ntwɛn Onipa Ba no ba a ɔbɛba no, efisɛ, munnim bere ko a ɔbɛba.”
41 Petro bisaa Yesu se, “Awurade, worebu bɛ yi akyerɛ yɛn nko ara anaasɛ obiara?”
42 Yesu buaa no se, “Merekasa akyerɛ ɔsomfo nokwafo nyansafo biara a ne wura de ne fi sohwɛ bɛhyɛ ne nsa na wahwɛ ama obiara aduan wɔ ne bere mu. 43 Nhyira ne ɔsomfo a ne wura no bɛba abɛto no sɛ wayɛ n’adwuma pɛpɛɛpɛ. 44 Nokwarem, ɔde n’agyapade nyinaa bɛhyɛ ne nsa.
45 “Na sɛ ɛba sɛ saa ɔsomfo yi nso ka se, ‘Me wura nnya mmae’ na ɛno nti, ɔhwe asomfo a aka no, na odidi, nom nsa bow a, 46 ne wura no bɛba da a n’ani nna so sɛ ɔbɛba. Na sɛ ne wura no ba a, ɔbɛtwe n’aso dennen na wabu no sɛ obi a onnye Onyankopɔn nni. 47 Ɔsomfo a onim nea ne wura pɛ na wanyɛ ne wura no apɛde no wɔbɛbɔ no mmaa pii.
48 “Na ɔsomfo a onnim nea ne wura pɛ na enti ɔyɛɛ nea ne wura mpɛ no, wɔbɛbɔ no mmaa kakraa bi. Na obiara a wɔama no pii no, wobebisa pii afi ne nkyɛn; na nea wɔde bebree ahyɛ ne nsa no, obebu bebree ho nkontaa.
Mpaapaemu
49 “Maba sɛ merebɛsɔ ogya wɔ asase so na sɛ asɔ dedaw a, na nea merehwehwɛ ara ne no. 50 Asubɔ bi wɔ hɔ a wɔde bɛbɔ me a, ɛde me bɛkɔ amanehunu mu, na merennya ahotɔ gye sɛ wɔabɔ me saa asu no ansa.
51 “Mususuw sɛ mebae sɛ mede asomdwoe reba asase yi so? Dabi! Ɛnyɛ asomdwoe na mede bae na mmom mpaapaemu. 52 Efi nnɛ, mpaapaemu bɛba afi mu, baasa bɛba m’afa na baanu atia me anaasɛ baanu bɛba m’afa na baasa atia me. 53 Agya ne ne babarima renyɛ adwene, ɛna ne ne babea renyɛ adwene, ase ne ase adwene renhyia.”
54 Na ɔka kyerɛɛ nnipakuw no nso se, “Sɛ muhu sɛ osu amuna wɔ atɔe a, ntɛm ara, moka se, ‘Osu bɛtɔ’! Na osu tɔ ampa.
55 “Saa ara nso na sɛ muhu sɛ mframa bɔ fi anafo reba a, moka se, ‘Ahohuru bɛba!’ Na ɛba mu ampa. 56 Mo nyaatwomfo! Mutumi kyerɛ wim nsakrae ase, nanso nneɛma a ɛnnɛ yi atwa mo ho ahyia, ne nea ɛbɔ mo kɔkɔ no de, munhu. 57 Adɛn nti na munim nea eye na monyɛ?
58 “Sɛ wode obi ka a, bɔ mmɔden kohu no na wone no nka ho asɛm na wamfa wo ankɔ asennii amma ɔtemmufo amfa wo anto afiase. 59 Sɛ woanyɛ no saa a, ɔbɛma woatua ka a wode no no nyinaa ansa na wagyaa wo.”


text:
Ebɛnadze Ntsi Na Hom Mmfrɛ Bea A Hom Hyia Mu No Asɔr?
Wɔ Bible no mu no, Greek kasafua a wɔtaa kyerɛ ase “asɔr” no kyerɛ nyimpakuw bi a wɔrosom, na nnyɛ dan no a wɔrosom wɔ mu no.
Hwɛ dɛm nhwɛdo yi: Aber a ɔsomafo Paul kyerɛɛw krataa kɛmaa Christianfo a nna wɔwɔ Rome no, ɔdze nkyia kɛmaa awarfo bi a wɔfrɛ hɔn Aquila nye Priscilla, na ɔdze kãa ho dɛ: “hom nkyia asɔr a ɔwɔ hɔn fie no so.” (Romefo 16:5) Nna nnyɛ dan no na Paul pɛ dɛ wokyia no ma no. Mbom no, nna ɔdze ne nkyia no rekɛma nkorɔfo
Ntsi dɛ nkyɛ yɛbɛfrɛ bea a yehyia mu no asɔr no, yɛdze asɛmfua “Ahendzi Asa” dzi dwuma.
Ebɛnadze ntsi na yɛfrɛ nhyiamu bea no “Jehovah Adasefo Ahendzi Asa”?
Asɛmfua yi fata osian siantsir ahorow pii ntsi:
Dan no yɛ asa, anaa nhyiamu bea.
Yehyia mu som Jehovah, Nyankopɔn a Bible no kã no ho asɛm no, na yedzi no ho dase.
—Ndwom 83:18; Isaiah 43:12.
Yɛsan so hyia mu sũa Nyankopɔn n’Ahendzi anaa n’Ahenman a nna Jesus taa kã ho asɛm no ho adze.
—Matthew 6:9, 10; 24:14; Luke 4:43.
Yɛto nsa frɛ wo dɛ woarankasa kɔ Ahendzi Asa a ɔbɛn wo no mu, na hu mbrɛ Jehovah Adasefo yɛ hɔn nhyiamu ahorow no.
^ nky. 3 Nsɛm afofor a ɔtsetse dɛmara so pue wɔ 1 Corinthfo 16:19; Colossaefo 4:15; nye Philemon 2.
Sũa Pii
NHYIAMU AHOROW
Ebɛnadze Na Ɔkɔ Do Wɔ Hɛn Ahendzi Asa Do?
Woara ankasa bɔ mbɔdzen bra na bɔhwɛ dza ɔkɔ do wɔ hɔ.


text:
The Watchtower
—Irunntum Mmfa Magazine Biara Nntoto Ho
Wɔkyekyɛ The Watchtower no sen magazine biara wɔ wiadze yi mu. Wɔkyekyɛ magazine biara nkorkor nkorkor ɔpepem 42. Awake! na ɔtɔ do ebien, wɔkyekyɛ ɔno so no mu biara nkorkor nkorkor ɔpepem 41. Jehovah Adasefo na wotsintsim magazine ahorow ebien no nyinara, na wɔkyekyɛ no wɔ nsaase 236 do.
Sɛ edze nwoma afofor toto ho a, ɔtse dɛn? The Association of Magazine Media no kyerɛ dɛ, AARP edwumakuw no na wotsintsim U.S. magazine a wɔtɔ paa, na dɛm edwumakuw yi dze hɔn adwen si nyimpa a woedzi abor mfe 50 no do. Dɛm magazine yi no dodow bɔbor ɔpepem 22.4 na nkorɔfo nsa kã. Germanfo edwumakuw ADAC no hɔn nwoma Motorwelt no dodow bɛyɛ ɔpepem 14 na nkorɔfo nsa kã, afei so wotsintsim Chinafo nwoma Gushi Hui (nsɛm) ɔpepem 5.4.
Ɔdze fa dawurbɔ nkrataa ho dze, Japanfo nwoma Yomiuri Shimbun na nkorɔfo nsa kã paa. Mber nyinara no, dodow a nkorɔfo nsa kã no bor ɔpepem du.
Adasefo nwoma ahorow no nya nkɔenyim so wɔ kasa asekyerɛ mu. Wɔkyerɛ The Watchtower no ase kɔ kasa ahorow bɔbor 190 mu, nye Awake! no so kɔ kasa ahorow bɔbor 80 mu. Sɛ edze toto Reader’s Digest nwoma no ho a, wotsintsim no wɔ kasa ahorow 21 mu, na ɔno mpo no, ɔsor ɔman biara no mu dze nye dza ɔwɔ mu.
Dza ɔnye dɛm magazine ahorow yi a yɛakã ho asɛm no bɔ ebira no, wɔdze ntoboa a nkorɔfo fi hɔn pɛ mu yi na wɔdze boa tsintsim The Watchtower na Awake! no, yɛmmfa nnyɛ eguadzi ho dawurbɔ, na bo biara so nnda do.
The Watchtower no ne tsirmpɔw nye dɛ ɔbɛkyerɛkyerɛ Bible no mu


text:
Yɛsom Nyame A, Ɔyɛ Ɔnwanwani
Biribiara Nso No Yɛ
Ɔno Na Ɔkasa Ade Nyinaa Yɛ Dinn
Biribiara Nso No Yɛ Yɛsom Nyame A,
Ɔyɛ Ɔnwanwani
Biribiara Nso No Yɛ
Ɔno Na Ɔkasa Ade Nyinaa Yɛ Dinn
Biribiara Nso No Yɛ
Your ads will be inserted here by
Easy Plugin for AdSense.
Please go to the plugin admin page to
Paste your ad code OR
Suppress this ad slot.
Ɔte Agya Nsa Nifa So Redi Mayɛn Ɛno
Nti Yɛnsuro Hwee
Yɛsom Nyame A,
Ɔyɛ Ɔnwanwani Biribiara Nso No Yɛ
Ɔte Agya Nsa Nifa So Redi Mayɛn
Ɛno Nti Yɛnsuro Hwee Yɛsom Nyame A,
Ɔyɛ Ɔnwanwani Biribiara Nso No Yɛ Ɔyɛ,
Ɔnwanwani Ɔnwanwani M’agyenkwa Mahyia No Ɔyɛ Ɔnwanwani Ɔyɛ Ɔnwanwani
Ghanacreativearts.com


text:
Nnwom 13Nkwa Asem (NA-TWI)
Mmoa mpaebɔ
13 Awurade, wo werɛ befi me akosi da bɛn? Daa nyinaa anaa? Wubehintaw wo ho afi me ho akosi da bɛn? 2 Mentena ɔhaw mu nkosi da bɛn? Awerɛhow nhyɛ me koma ma awia ne anadwo nkosi da bɛn? M’atamfo nni me so nkonim nkosi da bɛn? 3 O Awurade, me Nyankopɔn, tew w’ani hwɛ me na bua me. Ma me ahoɔden; mma me nnwu. 4 Mma m’atamfo nka se, “Yɛadi ne so nkonim.” Mma wɔn ani nnnye m’asehwe ho.
5 Mede me ho to wo dɔ a ɛnsa da no so. M’ani begye efisɛ, wubegye me nkwa. 6 O Awurade, mɛto dwom ama wo efisɛ, woayɛ me adɔe.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
ƆFÃ 3
Sɛnea Mubesiesie Mo Ntam Nsɛmnsɛm
“Monnodɔ mo ho denneennen, efisɛ ɔdɔ kata bɔne pii so.”
Wo ware a, ɛnyɛ dɛn ara a, nsɛnnennen bɛsɔre wɔ mo ntam. Adɛn ntia? Ɛsono sɛnea mo mu biara susuw nneɛma ho. Sɛnea mote nka wɔ nsɛm ho nso nyɛ pɛ, na ɛsono ntetee a obiara nyae. Ebia ɔhaw no betumi afi baabi aba anaasɛ tebea bi a monhwɛ kwan na ɛde bɛba.
Awarefo hyia ɔhaw a, anhwɛ a wɔde bɛkɔ sɛ afoforo nsiesie mma wɔn. Nanso, Bible tu yɛn fo sɛ yɛne obi nya asɛm a yɛn ankasa nhwɛ nsiesie. (Mateo 5:23, 24) Enti sɛ muhyia ɔhaw wɔ mo aware mu na mode Bible afotu yɛ adwuma a, mubetumi asiesie.
1 MONKA ƆHAW NO HO ASƐM
NEA BIBLE NO KA: “Ɔkasa . . . wɔ ne bere.” (Ɔsɛnkafo 3: 1, 7) Monye bere ntena ase nka ɔhaw no ho asɛm. Ma wo yere anaa wo kunu nhu sɛnea wote nka wɔ asɛm no ho; ka nea ɛwɔ wo komam kyerɛ no. Obiara “nka nokware” nkyerɛ ne yɔnko bere nyinaa. (Efesofo 4:25) Sɛ mo bo fuw sɛ dɛn koraa a, monhwɛ yiye na annan ntɔkwaw. Sɛ asɛm bi a ɛnyɛ asɛm reyɛ adan ntɔkwaw a, mmuae bɔkɔɔ betumi ama asɛm no adwo.
Ɛba sɛ wo ne wo yere anaa wo kunu adwene nhyia mpo a, ka nsɛm a ɛyɛ dɛ kyerɛ no, ma onhu sɛ wodɔ no na wubu no nso. (Kolosefo 4:6) Sɛ asɛm bi si mo ntam a, monhwɛ nyi mfi hɔ ntɛm, ɛnsɛ sɛ moyɛ aka.
NEA WUBETUMI AYƐ:
Mompɛ bere a mode besusuw asɛm no ho
Sɛ mo mu baako rekasa a ntwa n’ano, mmom yɛ komm tie. Twɛn edu wo so a, na woaka wo de
2 YƐ OTIEFO PA NA KYERƐ SƐ WOTE ASƐM ASE
NEA BIBLE NO KA: “Momma mo yam nhyehye mo mma mo ho. . . . Munni kan mfa nidi mma mo ho mo ho.” (Romafo 12:10) Sɛnea wutie asɛm ho hia paa. Enti wo yɔnko rekasa a, nya “tema” na fi “ahobrɛase” mu tie no na te no ase. (1 Petro 3:8; Yakobo 1:19) Nyɛ wo ho sɛ woretie bere a w’adwene nenam baabi. Ɛbɛyɛ yiye a, gyae biribiara a woreyɛ na tie no. Sɛ worentumi nnyae nea woreyɛ a, ka kyerɛ no, na monka ho asɛm bere foforo. Sɛ wubu wo hokafo sɛ wo boafo na ɛnyɛ obi a wo ne no resi akan a, worempere ‘wo ho mfa abufuw.’
NEA WUBETUMI AYƐ:
Wo yere anaa wo kunu ne wo rekasa na w’ani nnye ho mpo a, fa adwempa tie no
Bɔ mmɔden hu nea ɔrepɛ akyerɛ. Hwɛ sɛ wubehu nea enti a ɔreyɛ n’ade saa no anaa
3 MONYƐ NEA MOAKA NO
NEA BIBLE NO KA: “Ɔbrɛ biara mu wɔ mfaso, na ano- sɛm de, ohia nko ara.” (Mmebusɛm 14:23) Sɛ musi asɛm bi ho gyinae a, na ɛnsae. Ɛsɛ sɛ mohwɛ yɛ nea moaka no. Ebia ebegye adwumaden ne mmɔdemmɔ na moatumi ayɛ eyi, nanso sɛ mommia mo ani yɛ a, mubehu sɛ mfaso wɔ so. (Mmebusɛm 10:4) Sɛ mobom yɛ adwuma a, mubenya mo brɛ so “akatua pa.”
NEA WUBETUMI AYƐ:
Obiara nhwɛ ade pɔtee a obetumi ayɛ, na moatumi adi ɔhaw no ho dwuma
Ɛwom ara a, monhwɛ sɛ biribiara rekɔ yiye anaa
SUA PII
NYAN!
Sɛnea Wobɛyɛ Otiefo Pa
Sɛ́ wobɛyɛ aso atie obi no nyɛ adeyɛ bi kɛkɛ, mmom ɛyɛ ɔkwan a wɔfa so da ɔdɔ adi. Sua sɛnea wubetumi atie asɛm yiye.
NYAN!
Sɛnea Wobɛkwati Anoɔyaw
Sɛ wo ne wo hokafo ama kwan ma anoɔyaw resɛe mo aware a, dɛn na wubetumi ayɛ wɔ ho?
NYAN!
Ɔkwan a Wɔfa So Gyae Akayɛ
Dɛn na ɛma awarefo binom yɛ aka, na dɛn na wobetumi ayɛ de asiesie wɔn ntam?


text:
ASƐM A ƐDA SO | ATOSƐM A ƐMMA NNIPA NTUMI MMƐN ONYANKOPƆN
Atosɛm a Ama Onyankopɔn Ayɛ Otirimɔdenfo
NEA NNIPA PII GYE DI
“Nnebɔneyɛfo wui ara na wɔn kra kɔ hell, ‘ogya a ennum da’ mu, na wɔtwe wɔn aso wɔ hɔ.” (Catechism of the Catholic Church) Nyamesom mu mpanyimfo bi kyerɛ sɛ hell yɛ tebea a ɛma obi ne Onyankopɔn ntam tew koraa.
NOKWASƐM A ƐWƆ BIBILE MU
“Ɔkra a ɔyɛ bɔne no, ɔno ara na obewu.” (Hesekiel 18:4) Awufo de, “wonnim biribiara.” (Ɔsɛnkafo 9:5) Ɔkra wu na sɛ ɔnkae biribiara bio de a, ɛnde ɛbɛyɛ dɛn na watumi ahu amane wɔ “ogya a ennum da” mu, na ɛbɛyɛ dɛn na ɔne Onyankopɔn ntam atumi atew ama ayɛ no yaw?
Sɛ yɛhwɛ Bible mu a, Hebri ne Hela nsɛmfua a wɔtaa kyerɛ ase “hell” no, nea ɛkyerɛ paa ne adesamma adamena. Wo de, hwɛ Hiob asɛm no. Yare bɔne bi bɔɔ no, na ɔbɔɔ mpae sɛ: “O sɛ wode me resie Adamena mu ɛ [“hell,” Douay-Rheims Version].” (Hiob 14:13, Wiase Foforɔ Nkyerɛaseɛ, Asante) Ná Hiob pɛ sɛ ɔkɔhome wɔ adamena mu; wanka sɛ ɔpɛ sɛ ɔkɔ baabi a wɔyɛ nnipa ayayade anaa baabi a ɛbɛma ɔne Onyankopɔn ntam atew.
NEA ENTI A ƐHO HIA
Sɛ yenya adwene sɛ Onyankopɔn tirim yɛ den a, ɛbɛpampam yɛn afi ne ho, na yɛrentumi mmɛn no. Rocío te Mexico, na ɔka sɛ: “Efi me nkwadaaberem tɔnn na wɔkyerɛkyerɛɛ me sɛ hellgya wɔ hɔ. Ɛbɔɔ me hu araa maa m’adwene yɛɛ me sɛ Onyankopɔn nni suban pa biara. M’adwene yɛɛ me sɛ onni koko na ne tirim yɛ sum.”
Bere a Rocío kenkan Bible huu Onyankopɔn atemmu ho asɛm na ohuu tebea a awufo wom no, ɛsesaa adwene a ɔwɔ wɔ Onyankopɔn ho no. Rocío ka sɛ: “Me ho tɔɔ me; ɛyɛɛ me sɛ nea masoɛ adesoa kɛse bi asi hɔ. Afei mihui sɛ Onyankopɔn pɛ yɛn yiye, ɔdɔ yɛn, na me nso metumi adɔ no bi. Ɔte sɛ agya bi a okura ne ba nsa a ɔpɛ ne ba no yiye.”
Ebinom wɔ hɔ a, hellgya a wosuro nti na wɔyere wɔn ho som Onyankopɔn, nanso Onyankopɔn mpɛ sɛ obiara de ne ho hu som no. Mmom no, Yesu kae sɛ: “Dɔ Yehowa wo Nyankopɔn.” (Marko 12:29, 30) Afei sɛ yehu sɛ Onyankopɔn nyɛ bɔne nnɛ a, ɛbɛma yɛanya awerɛhyem sɛ daakye nso nea ɔbɛyɛ biara bɛyɛ papa. Yebetumi asuasua Hiob adamfo Elihu na yɛde ahotoso aka sɛ: “Ɛmpare nokware Nyankopɔn sɛ ɔbɛyɛ bɔne, ne ade nyinaa so Tumfoɔ sɛ ɔbɛyɛ nea ɛnteɛ.”


text:
Nvoninli Mɔɔ Bɛdolɔ La Vidio
Vidio ɛhye ka ninyɛne mɔɔ anwo hyia la anwo edwɛkɛ noko ɔmaa debiezukoalɛ yɛ anyelielɛ!
Kɛ Ɔkɛyɛ Na Meanyia Fanwodi Dɔɔnwo Ɛ?
Ɛnea a wɔyɛ kpanyinli noko wɔ awovolɛ nee wɔ ɛnyɛ adwenle. Nzɔne a ɔwɔ kɛ ɛyɛ a amaa bɛanyia wɔ nuhua anwodozo a?
Asoo Ɔle Nɔhalɛ Ɛlɔlɛ Anzɛɛ Ɛlɔlɛ Mɔɔ Ɛnfɛta?
Sukoa mɔɔ ɛlɔlɛ mɔɔ ɛnfɛta nee mɔɔ nɔhalɛ ɛlɔlɛ kile la.
Gyinla Atipɛnema Ngyegyelɛ Nloa!
Ninyɛne sikalɛ nna mɔɔ baboa wɔ amaa wɔanyia anwosesebɛ wɔazi ɛ ti anwo kpɔkɛ la.
Di Nzisi Sonla Nwo Zo Konim
Nea deɛmɔti apo ɛbɔlɛ kɔ zo nee kɛzi ɛbali zolɛ konim la.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Genesis 39:1-23
39 Wɔde Yosef kɔɔ Egypt,+ na Egyptni Potifar+ a ɔyɛ Farao mpanyimfo no mu biako, awɛmfo so panyin no, tɔɔ no fii Ismaelfo+ a wɔde no kɔe no nkyɛn.2 Yehowa dii Yosef akyi ma esii no yiye,+ na ne wura Egyptni no de fie hɔ hyɛɛ ne nsa.3 Afei ne wura no behui sɛ Yehowa di n’akyi na biribiara a ɔde ne nsa beso mu no Yehowa ma ɛyɛ yiye.4 Na Yosef nyaa n’anim dom na oyii ne yam som no, enti ɔde fie hɔ ne biribiara a ɔwɔ hyɛɛ ne nsa.+5 Efi bere a ɔde fie hɔ ne biribiara a ɔwɔ hyɛɛ ne nsa no, Yosef nti Yehowa hyiraa Egyptni no fie, na Yehowa kɔɔ so hyiraa nea ɔwɔ biara so, nea ɛwɔ fie ne afuw mu.+6 Enti ɔde nea ɔwɔ nyinaa hyɛɛ Yosef nsa,+ na wanhaw ne ho wɔ biribiara ho gye aduan a ɔno ara bedi. Afei Yosef nyin bɛyɛɛ ɔbarima hoɔfɛfo fi soro besi fam.7 Akyiri yi, ne wura yere de n’ani+ sii Yosef so na ɔkae sɛ: “Wo ne me mmɛda.”+8 Nanso na ɔmpene so,+ na ɔka sɛ: “Hwɛ, me nti, me wura nhwɛ nea ɛrekɔ so wɔ fie ha, na ɔde biribiara a ɔwɔ ahyɛ me nsa.+9 Obiara nni hɔ a ɔyɛ kɛse sen me wɔ fie ha, na ɔmfa biribiara nkame me gye wo, efisɛ woyɛ ne yere.+ Enti ɛbɛyɛ dɛn na matumi adi amumɔyɛsɛm a ɛte sɛɛ na mayɛ bɔne atia Onyankopɔn?”+10 Da biara na ɔde asɛm no guan Yosef ho, nanso wampene sɛ ɔne no bɛda anaa ɔne no bɛhyehyɛ hɔ.+11 Da bi ɔkɔɔ fie hɔ sɛ ɔrekɔyɛ adwuma, sɛnea ɔyɛ daa no, na na fie hɔfo no mu biara nni hɔ.+12 Afei ɔbea no soo n’atade mu+ kae sɛ: “Wo ne me mmɛda!”+ Nanso ogyee ne ho gyaw n’atade maa no na oguan fii adi.+13 Afei bere a ohui sɛ Yosef agyaw n’atade wɔ ne nsam na waguan afi adi no,14 ofii ase teɛteɛɛm frɛɛ ne fie hɔfo sɛ: “Monhwɛ! Wakɔfa Hebrini barima yi aba sɛ ommegoru yɛn ho. Ɔbaa me nkyɛn sɛ ɔne me bɛda, na memaa me nne so teɛteɛɛm.+15 Afei bere a ɔtee sɛ mereteɛteɛm no, ogyaw n’atade wɔ me nkyɛn, na oguan fii adi.”16 Ɔde atade no guu ne nkyɛn kosii sɛ ne wura no baa fie.+17 Na ɔkaa asɛm yi kyerɛɛ no sɛ: “Hebrini akoa yi a wokɔfaa no bae yi baa me nkyɛn sɛ ɔrebegoru me ho.18 Na memaa me nne so teɛteɛɛm, na ntɛm ara na ogyaw n’atade wɔ me nkyɛn, na oguan fii adi.”+19 Bere a ne wura no tee ne yere no asɛm sɛ: “Sɛɛ ne sɛɛ na w’akoa no ayɛ me” no, ne bo fuwii.+20 Enti Yosef wura no de no kɔtoo afiase, baabi a ɔhene nneduafo gu no, na ɔdaa afiase hɔ.+21 Nanso Yehowa kɔɔ so ara dii Yosef akyi, na oyii n’adɔe kyerɛɛ no ma onyaa ɔpanyin a ɔhwɛ afiase hɔ no anim dom.+22 Afei ɔpanyin a ɔhwɛ afiase hɔ no de nneduafo a wɔwɔ afiase hɔ nyinaa hyɛɛ Yosef nsa, na ɔno na na ɔhwɛ ma wɔyɛ biribiara wɔ hɔ.+23 Na biribiara a ɛhyɛ ne nsa no, afiase panyin no anhaw ne ho wɔ ho, efisɛ na Yehowa di Yosef akyi, na nea ɔyɛe biara, Yehowa hwɛ ma ɛyɛɛ yiye.+


text:
Moyɛ Kristofo Anaa?
Nneɛma a edidi so yi nti yɛka sɛ yɛyɛ Kristofo:
Yɛyere yɛn ho de Yesu Kristo nkyerɛkyerɛ bɔ yɛn bra, na yedi n’anammɔn akyi pɛpɛɛpɛ.
—1 Petro 2:21.
Yegye di sɛ Yesu nko ara so na yɛnam benya nkwa, na “
edin foforo biara nni ɔsoro ase a wɔde ama nnipa sɛ wɔmfa so nnye yɛn nkwa.”
—Asomafo Nnwuma 4:12.
Sɛ obi bɛyɛ Yehowa Danseni a, ɔbɔ asu wɔ Yesu din mu.
—Mateo 28: 18, 19.
Yɛde yɛn mpaebɔ nyinaa fa Yesu so.
—Yohane 15:16.
Yegye di sɛ Yesu na ɔyɛ ɔbarima biara Ti, anaa ɔno na wɔayi no sɛ onni mmarima so.
—1 Korintofo 11:3.
Nanso, ɔsom ahorow a wobu wɔn ho Kristofo no, sɛ wode yɛn toto wɔn ho a, wubehu sɛ yɛyɛ soronko wɔ nneɛma bebree mu. Ɛho nhwɛso biako ne sɛ, yegye di sɛ Bible kyerɛ sɛ Yesu yɛ Onyankopɔn ba, na ɔnyɛ Baasakoro fã bi. (Marko 12:


text:
Nnwom 138Nkwa Asem (NA-TWI)
Aseda mpaebɔ
138 Awurade, mifi me koma nyinaa mu meda wo ase. Meto wo ayeyi dwom wɔ anyame no anim. 2 M’ani kyerɛ wo fi kronkron no, kotow, kamfo wo din esiane wo dɔ a ɛwɔ hɔ daa no ne wo nokware nti, efisɛ woada no adi sɛ, wo din ne w’ahyɛde yɛ tumi. 3 Bere a mefrɛɛ wo no, wubuaa me; wonam w’ahoɔden so hyɛɛ me den. 4 Ahene a wɔwɔ wiase nyinaa bɛkamfo wo, Awurade efisɛ, wɔate wo bɔhyɛ no. 5 Wɔbɛto nea woayɛ ne w’anuonyam kɛse no ho dwom. 6 Ɛwom sɛ wokorɔn de, nanso wohwɛ wɔn a wɔwɔ fam pɛɛ no na ahantanfo rentumi mfa wɔn ho nhintaw wo. 7 Sɛ ɔhaw twa me ho hyia a, wugye me. Woko tia m’atamfo a wɔn bo afuw no, na wonam wo tumi so gye me. 8 Ɛbɔ biara a woahyɛ no, wubedi so; Awurade, wo dɔ wɔ hɔ daa.Wie adwuma a wafi ase no.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
Adesua 12
Ɔkwan Bɛn so na Wɔayɛ Ahenni no Ho Asɛm a Yɛka no Ho Nhyehyɛe?
Aka bere tiaa bi ma Yesu awu no, ɔkae sɛ: “Wɔbɛka ahenni ho asɛmpa yi wɔ asase so nyinaa de adi amanaman nyinaa adanse; ɛno ansa na awiei no bɛba.” (Mateo 24:14) Nanso, ɔkwan bɛn na na wɔbɛfa so ayɛ asɛnka adwuma yi wɔ wiase nyinaa? Ná wobedi nhwɛso a Yesu yɛe bere a na ɔwɔ asase so no akyi.—Luka 8:1.
Yɛbɔ mmɔden sɛ yɛbɛkɔ nkurɔfo nkyɛn wɔ wɔn afie mu. Yesu tetee n’asuafo no ma wɔkaa asɛmpa no wɔ afie afie mu. (Mateo 10:11-13; Asomafo Nnwuma 5:42; 20:20) Wɔmaa asɛmpakafo a wɔtenaa ase wɔ asomafo no bere so no nsasesin pɔtee a na wɔka asɛm no wom. (Mateo 10:5, 6; 2 Korintofo 10:13) Ɛnnɛ nso, wɔayɛ yɛn asɛnka adwuma no ho nhyehyɛe yiye, na wɔama asafo biara asasesin a wɔyɛ mu adwuma. Eyi boa yɛn ma yedi ahyɛde a Yesu de mae sɛ ‘yɛnka asɛm no nkyerɛ nnipa na yenni adanse fefeefe’ no so.—Asomafo Nnwuma 10:42.
Yɛbɔ mmɔden sɛ yɛbɛkɔ nkurɔfo nkyɛn wɔ baabiara a yebenya wɔn. Yesu san kaa asɛm no kyerɛɛ nkurɔfo wɔ mmeae bi te sɛ mpoano anaa asubura a nnipa pii taa kɔ ho de yɛɛ nhwɛso maa yɛn. (Marko 4:1; Yohane 4:5-15) Yɛn nso yɛne afoforo bɔ Bible mu nkɔmmɔ wɔ baabiara a yebetumi ayɛ saa—mmɔnten so, nnwumam, mmeae a nkurɔfo tena gye wɔn ahome, anaa wɔ telefon so. Sɛ yenya hokwan a ɛfata nso a, yedi nkurɔfo a yɛne wɔn te mpɔtam, wɔn a yɛne wɔn yɛ adwuma, wɔn a yɛne wɔn kɔ sukuu, ne yɛn abusuafo adanse. Eyi nyinaa ama nnipa ɔpepem pii a wɔwɔ wiase nyinaa ate “nkwagye ho asɛmpa” no.—Dwom 96:2.
So wubetumi akae obi a wopɛ sɛ woka Onyankopɔn Ahenni no ho asɛmpa ne nea asɛmpa no bɛma wanya daakye no ho asɛm akyerɛ no? Ntena anidaso asɛm yi so. Ka ho asɛm kyerɛ no ntɛm ara!
“Asɛmpa” bɛn na ɛsɛ sɛ yɛka?
Dɛn na Yehowa Adansefo reyɛ de asuasua ɔkwan a Yesu faa so kaa asɛm no?


text:
Part 7
Who Was Jesus?
Yehowa somane Yesu wale aseɛ so. 1 Yohane 4:9
Sɛ yɛpena kyɛ yɛsɔ Yehowa nye a, sana yetie sona foforɛ bie bɔ ye nwo hia paa ɔ. Yehowa bɔle honhom abɔdeɛ bie bɔ ole tumi paa wɔ anwuro, koraka ɔbaabɔ Adam ɔ.
Mmerɛ bie sĩ ne, Yehowa somane ye maa ababunu Maria wole ye wɔ Bɛtlɛham, na bɛfrɛle ye Yesu.
Yesu wale aseɛ so nen, ɔlale Yehowa suban ali pɛpɛɛpɛ. Né ɔdɔ sona, na né sona kora pingye ye. Ohyirehyirɛle Yehowa nwo naholɛ dwirɛ bɔ wanzuro ɔ.
Yesu yɛle nikye paa koso bɛpɔle ye. 1 Petro 2:21-24
Yesu sale anwonyerɛ na otingyɛle bɛbɔ bawuwu koso.
Yesu pale nyamesom akannifoɛ ne ngyerɛkyerɛ tɛɛ nanwo tena, yeti bɛpɔle ye.
Nyamesom akannifoɛ ne hyɛle Romanfoɛ maa bɛbole Yesu, na behũne ye.


text:
Woesisi Ahendzi Asa Ahorow 3,000 Ewie Wɔ Nigeria
Memenda, March 1, 2014 no, nyimpadɔm bi a hɔn enyi agye a hɔn dodow si 823 behyiaa mu wɔ Jehovah Adasefo Ehyiadzi Asa a ɔwɔ Nigeria kurow bi a wɔfrɛ no Benin City no mu dze bɛkyerɛɛ hɔn enyigye wɔ nkɔenyim soronko bi a woenya no ho. Ofitsi aber a nhyehyɛɛ a wɔayɛ dze sisi Ahendzi Asa ahorow wɔ aman a wonnyaa mpontu pii mu no hyɛɛ ase wɔ afe 1999 mu no, Jehovah Adasefo esisi Ahendzi Asa ahorow 3,000 wɔ dɛm man no mu.
Wɔdaa edwumadzen a wɔayɛ wɔ Nigeria man no mu ofitsi afe 1920 mu no dze apɛ mbea a asafo ahorow no behyia mu ho abakɔsɛm kakra edzi wɔ nhyiamu yi ase. Asɔpɔn no, nna nkorɔfo efie nye mbea a wɔhaa na nna wɔdze dzi dwuma. Bea a odzi kan a wɔayɛ ho kyerɛwtohɔ dɛ nna Jehovah Adasefo nkotsee na wohyia mu wɔ hɔ no yɛ Asa bi a wosii no wɔ afe 1935 mu wɔ kurow bi a wɔfrɛ no Ilesa mu no. Ofitsi afe 1938 kesi 1990 mu no, asafo ahorow no dodow no bui bɔɔ ho bɛyɛ mpɛn 200. Asafo no dodow no fii 14 kɔr 2,681, na nna ɔyɛ dzen ma hɔn mu pii dɛ wobenya beebi a wobehyia mu. Nna Ahendzi Asa ahorow no mu bi wɔ hɔ a asafo ahorow esia na wohyia mu wɔ do. Mbea afofor so, nna asa no suar ma nyimpadodow a wɔba nhyiamu no ma ntsi, nna binom gyina abowano hwɛ ntokura mu tsie dwumadzi no. Mbea afofor bi so dze, nna asafo ahorow no dodowara da ho hyia mu wɔ nkorɔfo efie nye skuul adan mu.
Afe 1990 mu no, Jehovah Adasefo edwumayɛbea nkorbata no hyɛɛ ase dze bosa a ofi Ahendzi Asa Foto no mu no boae ma wɔdze sisii Ahendzi Asa ahorow. Ɔdze bodur afe 1997 mu no, nna Ɔmantɔw Adansi Egyinatukuw no aboa asafo ahorow 105 ma woesisi anaa woesiesie hɔn Ahendzi Asa ahorow. Wɔ afe 1997 besi 1999 mu no, wosisii asa ahorow 13 a no mu biara no wɔdze nda 7 kesi 15 wiee si.
Adansi edwuma a wɔyɛɛ no ntsɛntsɛm yi nyinara mpo enntum enndzi mbrɛ Jehovah Adasefo no dodow rinya nkɔenyim wɔ Nigeria man mu no ehiadze ho dwuma. Wɔ April 1998 mu no, edwumayɛbea nkorbata no buu akontaa dɛ wohia Ahendzi Asa ahorow 1,114 wɔ man no mu.
Aber a Don Trost, a ɔyɛ Nigeria Nkorbata Egyinatukuw no munyi rekasa wɔ nhyiamu tsitsir no ase wɔ Benin City no, ɔkãa kyerɛɛ abaguafo no dɛ: “Nna ɔyɛ edwumason! Yesusuu ho dɛ, ‘Yɛbɛyɛ dɛn etum ewie iyi yɛ?’” Ofitsi afe 1999 reba no, mbuae no bɛdaa edzi aber a Ahendzi Asa Nsii Ekuw ahorow a no mufo no dodow bɛyɛ beesia kesi baawɔtwe hyɛɛ ase boaa asafo ahorow a wɔwɔ ɔman no mu no. Wɔ mfe 14 a abɛsen kɔ no mu no, woesisi asa ahorow a ɔnnyɛ kuntann na ɔba famu a sɛ wɔkyekyɛ mu pɛpɛɛpɛr a, wosi no mu bɛyɛ 17 bosoom biara.
Aber a Onua Trost kamfoo abaguafo no wɔ dza woetum ayɛ no ho ekyir no, ɔtwee adwen sii do dɛ wɔda ho ara so wɔ pii yɛ. Mfe 2013 mu no, wɔkyekyɛ mu pɛpɛɛpɛr a nna Jehovah Adasefo a wɔwɔ Nigeria no dodow enya nkɔenyim bɔbor 8,000. Ɔdze kãa ho dɛ, “Mbrɛ ɔbɛyɛ ma woeetum edzi daakye nkɔenyim ho dwuma no, wɔbɛsan so ehia Ahendzi Asa ahorow a no dodow si 100 afe biara.” Wɔ mfe 2013 mu no, Adasefo a wɔwɔ Nigeria no dodow nyaa nkɔenyim kɛse kodur 351,000 wɔ asafo ahorow bɔbor 5,700 mu.


text:
NYAN! No. 1 2017 | Adwenemhaw Redi Mmabun Nya—Adɛn Ntia? Dɛn na Ɛbɛboa?
Amanneɛbɔ kyerɛ sɛ ade rekye a ade resa nyinaa mmabun a wonya adwenemhaw redɔɔso.
Dɛn na yebetumi ayɛ wɔ ho?
“Nyan!” yi bɛma mmabun a wɔwɔ adwenemhaw ahu nneɛma bi a wobetumi ayɛ. Ɛbɛsan ama wɔn awofo nso ahu sɛnea wɔbɛkyekye wɔn werɛ na wɔaboa wɔn.
ASƐM A ƐDA SO
Adwenemhaw Redi Mmabun Nya—Adɛn Ntia? Dɛn na Ɛbɛboa?
Bɔ mmɔden sɛ wubehu nneɛma a etumi de adwenemhaw ba ne nea ɛma yehu sɛ obi anya adwenemhaw. Afei hwɛ nea awofo ne afoforo nso betumi ayɛ de aboa.
Ɛyɛ a Serew—Ɛyɛ Akyɛde
Sɛ w’adamfo anaa obi a wunnim no koraa yi ne yam serew kyerɛ wo a, ɛka wo ma wo nso wo serew na afei ɛma w’ani gye.
BIBLE NO ADWENE
Nyinsɛnyigu
Afe biara, nkurɔfo boapa yi nyinsɛn ɔpepem pii gu. Obi pɛ a na oyi nyinsɛn gu anaasɛ ɛyɛ bɔne?
“Ɔdɔ a Wɔdaa no Adi no Kaa Yɛn Koma Paa”
Memeneda, April 25, 2015 no, asasewosow kɛse bi sii Nepal. Ɛno akyi no, Yehowa Adansefo yɛɛ biribi de kyerɛɛ sɛ, sɛ yɛka Kristosom mapa a ɔdɔ ne nnwuma ka ho.
MMOA A WƆDE MA ABUSUA NO
Kyerɛ Nneɛma Ho Anisɔ
Sɛ ɔbaa ne okunu bɔ mmɔden sɛ obiara de n’adwene besi nneɛma pa a ne yɔnko yɛ so, na ɔka ho asɛm a ɛma wɔn aware sɔ. Dɛn na ebetumi aboa wo ama woakyerɛ nneɛma ho anisɔ?
WƆBƆE ANAA?
Sahara Ntɛtea Hyɛnhyɛn
Sɛ yɛka mmoa a wotumi ɔhyew paa wɔ asase so a, yɛrentumi nnya saa ntɛtea yi. Dɛn na ɛboa ntɛtea yi ma otumi gyina ɔhyew a ano yɛ den paa saa no ano?
Nneɛma Foforo a Ɛwɔ Wɛbsaet Ha
Atoyerɛnkyɛm Si a, Yehowa Adansefo Boa Nkurɔfo Anaa?
Kan na hu ɔkwan a yɛfa so boa yɛn nuanom ne nnipa foforo a atoyerɛnkyɛm ama wɔn ho akam no.


text:
ESUADZE 11
Ebɛnadze Ntsi na Yɛkɔ Ehyiadzi Akɛse Ahorow?
Ebɛnadze ntsi na nkorɔfo yi enyi agye dɛm? Wɔakɔ hɛn ehyiadzi no mu kor. Dɛ mbrɛ wɔkãa kyerɛɛ Nyankopɔn asomfo wɔ tsetseberdo dɛ wonhyia mu mprɛnsa afe biara no, hɛn so, yɛdze enyigye hwɛ kwan dɛ yɛbɔkɔ ehyiadzi akɛse ahorow. (Deuteronomy 16:16) Afe biara no, yɛyɛ ehyiadzi ahorow ebiasa: da kor ɔmansin ehyiadzi ahorow ebien nye ndaansa ɔmantɔw ehyiadzi. Ebɛn mfaso na yenya fi ehyiadzi ahorow yi mu?
Ɔhyɛ hɛn Christianfo enuayɛ kuw no mu dzen. Dɛ mbrɛ Israelmba no enyi gyee dɛ wobeyi Jehovah ayɛw wɔ “mboanofo” mu no, dɛmara so na hɛn enyi gye dɛ yɛbɔbɔ mu asom no wɔ ehyiadzi etsitsir ase. (Ndwom 26:12; 111:1) Dɛm ehyiadzi ahorow yi ma yenya hokwan nye Adasefo a wofifi asafo ahorow mu anaa aman afofor do mpo hyia mu, na yenya fɛkuwbɔ. Wɔhyɛ ankorankor anaa ebusua biara nkuran dɛ wɔmfa edziban kakra a wobedzi no ewiaber mbra, na aber a hɛn nyinara dzidzi wɔ ehyiadzibea no ase no, yenya hokwan fa anyɛnkofo afofor. (Ndwuma 2:46) Hɔ na yehu mbrɛ ɔdɔ kã hɛn “enuanom” a wɔwɔ wiadze nyina no bɔ mu no.
Ɔboa hɛn ma yenya nkɔenyim wɔ Nyankopɔn no som mu. Israelmba no so nyaa mfaso osiandɛ aber a wɔkyerɛkyerɛɛ Kyerɛwnsɛm no mu kyerɛɛ hɔn no, “wɔtsee nsɛm a wɔdaa no edzi kyerɛɛ hɔn no ase.” (Nehemiah 8:8, 12) Hɛn so, hɛn enyi sɔ Bible nkyerɛkyerɛ a yenya no wɔ hɛn ehyiadzi ahorow ase no. Dwumadzi biara gyina asɛntsir bi a ofi Kyerɛwnsɛm no mu no do. Yenya ɔkasa ahorow, ɔkasa a wɔakyekyɛ mu ahorow, nye ɔyɛkyerɛ ahorow a ɔfa hɛn dabiara da asetsena ho a ɔkã akoma, na ɔno na ɔboa hɛn ma yesũa mbrɛ yɛbɛyɛ Nyankopɔn n’apɛdze wɔ hɛn asetsena mu. Sɛ yɛtse mbrɛ hɛn nuanom rigyina nsɛndzendzen a ɔnye dɛ wɔbɛtsena ase dɛ Christianfo wɔ mber a no mu yɛ dzen yi mu no ano a, ɔhyɛ hɛn dzen. Wɔ ɔmantɔw ehyiadzi ahorow ase no, yɛhwɛ drama ahorow a ɔma yehu mbrɛ Bible mu nsɛm sisii ankasa, na ɔma yenya esũadze ahorow a mfaso wɔ do. Wɔ ehyiadzi biara ase no, wonuma hɔn a woehyira hɔnho do ama Nyankopɔn na wɔpɛ dɛ wɔyɛ ho asɛnkyerɛdze no.
Ebɛnadze ntsi na ehyiadzi ahorow no ma hɛn enyi gye?
Sɛ ekɔ ehyiadzi no bi a ebɛn mfaso na ibenya?
Sũa Pii
EHYIADZI AHOROW
Video Tsiabaa: Jehovah Adasefo Afrenhyia Ehyiadzi Ahorow
Hwɛ siantsir a nyimpa ɔpepem pii a wɔwɔ wiadze nyina kɔ dɛm ehyiadzi tsitsir yi ase.


text:
Nnwom 143Nkwa Asem (NA-TWI)
Mmoa mpaebɔ
143 Awurade, tie me mpaebɔ! Wo trenee mu, tie m’adesrɛ. Gye me so wɔ wo nokware turodoo mu! 2 Nsɔ me, w’akoa, nhwɛ! Obiara nyɛ pɛ w’anim.
3 Me tamfo apɛ me anya me na wadi me so koraa. Ɔde me ato afiase sum mu na mayɛ sɛ wɔn a wowuwui dedaadaw no. 4 Ɛno nti, mereyɛ apa abaw. M’aba mu abu.
5 Mekae mmere a atwam no; midwen nea woayɛ nyinaa. Mekae wo nnwuma nyinaa. 6 Mepagyaw me nsa kyerɛ wo so wɔ mpaebɔ mu; wo ho sukɔm de me kra sɛ asase kesee. 7 Awurade, bua me mprempren ara! M’anidaso asa. Mfa wo ho nhintaw me anyɛ saa a, mɛfra nsamanfo mu. 8 Daa anɔpa, kae me wo dɔ a wodɔ me no efisɛ, mede me ho to wo so. Me mpaebɔ ba wo nkyɛn. Kyerɛ me kwan a memfa so. 9 Awurade, mekɔ wo nkyɛn kɔpɛ hintabea, gye me fi m’atamfo nsam. 10 Woyɛ me Nyankopɔn; kyerɛ me na menyɛ w’apɛde. Hwɛ me yiye na kyerɛ me kwan pa a memfa so.
11 Gye me, Awurade, sɛnea woahyɛ me bɔ no; fa wo papayɛ so gye me fi ɔhaw mu! 12 Esiane ɔdɔ a wodɔ me nti, kum m’atamfo na sɛe wɔn a wɔhyɛ me so nyinaa efisɛ, meyɛ wo somfo.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Hiob 9:1-35
9 Ɛnna Hiob buae sɛ:2 “Ampa ara minim sɛ saa na ɛte.Ɛbɛyɛ dɛn na onipa desani atumi ne Onyankopɔn adi asɛm adi bem?+3 Sɛ ɔyɛ n’adwene sɛ ɔne no beyiyi nsɛm ano a,+Ɔrentumi mmua nsɛmmisa apem mu biako mpo.4 Ɔyɛ koma mu nyansafo ne tumi mu ɔhoɔdenfo.+Hena na obetumi atew no so atua na asi no yiye?+5 Otutu mmepɔw+ bere a nnipa nhu;Otutu gu wɔ n’abufuw mu.+6 Ɔma asase wosow fi ne sibea,Na ne nnyinaso+ hinhim.7 Ɔkasa kyerɛ owia, na ɛmmɔ,Na ɔkata nsoromma ani;+8 N’ankasa trɛw ɔsoro mu hata hɔ,+Na otiatia ɛpo asorɔkye so.+9 Ɔno na wayɛ Ayis nsorommakuw, Kesil nsorommakuw,Ne Kima nsorommakuw+ ne Anafo fam mpia no;10 Wayɛ nneɛma akɛse a enni hwehwɛbea,+Ne anwonwade a enni ano.+11 Hwɛ! Otwa me ho a minhu no,Na ɔsen a minhu sɛ ɛyɛ ɔno.+12 Hwɛ! Ohwim kɔ. Na hena na obetumi asiw no kwan?Hena na ɔbɛka akyerɛ no sɛ, ‘Dɛn na woreyɛ yi?’+13 Onyankopɔn de, ɔrensianka n’abufuw;+Onuɔdenfo+ aboafo bɛkotow no.14 Mene hena a mebua no!Mɛhwɛ me kasa yiye wɔ ne ho,+15 Na m’asɛm yɛ dɛ de, nanso merenyi ano.+Anka nea me ne no wɔ asɛm no, mɛkotow asrɛ no.+16 Sɛ mefrɛ no a, obegye me so anaa?+Minnye nni sɛ ɔbɛyɛ aso atie me nne;17 Ɔno na ɔde ahum apirapira meNa wama m’akuru adɔɔso kwa.+18 Ɔremma minnya ahome foforo,+Efisɛ wama nea ɛyɛ yaw amee me.19 Sɛ otumfoɔ bi wɔ ahoɔden a, ɔne no;+O sɛ anka ɔtemmufo a ɔyɛ den bi wɔ hɔ ɛ, anka ɔfrɛɛ m’asɛm!20 Sɛ m’asɛm yɛ dɛ a, anka m’ankasa m’ano na ebebu me fɔ;Sɛ me ho nni asɛm a, anka obebu me ɔkɔntɔnkyeni.21 Sɛ me ho nni asɛm a, anka minnim me kra;Anka mɛpo me nkwa.22 Ade biako wɔ hɔ. Ɛno nti na mereka sɛ,‘Nea ne ho nni asɛm ne ɔdebɔneyɛfo nyinaa, ɔde wɔn reba wɔn awiei.’+23 Sɛ nsu yiri bu fa so kum nnipa mpofirim a,Ɔbɛserew wɔn a wodi bem no amanehunu.24 Asase mpo, ɔde ahyɛ ɔbɔnefo nsa;+Ɔkata ɛso atemmufo anim.Sɛ ɛnyɛ saa a, ɛnde ɛyɛ hena?25 Me nna twam ntɛm sen ommirikatufo;+Eguan kɔ, na ɛrenhu adepa.26 Ɛsen kɔ te sɛ demmire akorow,Ne ɔkɔre a otu di akɔneaba pɛ nea obedi.+27 Sɛ meka sɛ, ‘Mɛma me werɛ afi me haw,+Mɛsesa m’anim+ na mayɛ hyɛnn’ a,28 Me yaw nyinaa bɔ me hu;+Minim sɛ woremmu me bem.29 Medi fɔ ara.Dɛn nti na ɛsɛ sɛ mebrɛ gu?+30 Sɛ mede sukyerɛmma nsu guare,Na mede samina+ hohoro me nsa mpo a,31 Wode me bɛhyɛ amoa mu,Na me ho ayɛ me ntade tan.32 Efisɛ ɔnyɛ onipa+ te sɛ me na me ne no ayiyi nsɛm ano,Anaa me ne no adi asɛm.33 Obiara nni hɔ a obedi yɛn ntam asɛm,+Na ɔde ne nsa agu yɛn baanu so.34 Ma onyi n’abaa mfi me so,+Na ne ho hu nso, mma ennhunahuna me.35 Ma menkasa, mma minnsuro no,Efisɛ ɛnyɛ saa na mete wɔ me mu.